text:
Uw ingezonden brief in de Knipselkrant Curaçao?
Stuur uw brief voor 17:00 uur naar emailadres: [email protected]
Wij publiceren uw brief zonder deze in te korten.
De redactie van de Knipselkrant Curaçao is niet verantwoordelijk voor de inhoud.
Ingezonden stukken die beledigende of discrimeneerende taal inhouden worden door ons niet gepubliseerd.
Vandaag laten we ” IDO STEEN ” aan het woord…………..
FINAL DI aña, den siman den dia i mas despues anochi durante di nochi di kumpra, kayanan di Kòrsou, komo ya un tradishon, ta kolmá ku hende, hende di tur nashonalidat, ku ta biba aki riba nos pida baranka òf ku ta bin bishitá nos. Dushi temporada yen di ambiente. Den e ambiente ariba deskribí sinembargo mi a eksperimentá algu no masha nèchi den komportashon di spesialmente esnan ku tin komo tarea di kontrolá órden públiko den tur sentido di palabra. Mi ta stür mi outo ku un velosidat di kangreu den kaya grandi di Otrobanda i ta probechá di tira un bista riba e tantísimo peatones ku ta desfilá dilantimi. Direpente mi a spanta, wanta un brek pa un persona maskulino uniformá pará riba un vehíkulo motorisá di dos wil ku a pasa den direkshon prohibí, links di kaminda riba un distansha masha kòrtiku dilanti mi outo. Ora mi a figa bon a resultá ku ta un empleado di Curaçao Parking Authority tabata e outor di e sine aki. Gewoon asina manera nada no a pasa, mener tabata pasa links, rechts, mei mei di e fila di vehíkulonan pa posishoná su mes mas ayá riba un distansha pa kontrolá e outomobilistanan ku a hasi nan mes kulpabel na e tempu di stashoná den un di e vaknan registrá. Aki aya segun e tráfiko tabata move, mi a mira algun outo ku un klèm oraño na un wil patras. E outomobilista ei sigur lo bira 25 heldu mas pober ora e paga pa kita e klèm ei. Bunita, regla ta regla. Pero e mésun lei di tráfiko ta bisa, ku mener di parking autorithy no por kore di es manera den verboden links rechts bai bini den tráfiko, hasta pone su mes bida na peliger. Ma lagami sigui stür stòp di fèrfelá i sigui relahá mi mes. Mi a topa di stashoná kantu di kaminda un konosí di mi ku hopi ten nos no a mira otro. Pero e persona su kara tabata rabiá. Mi a kuminsá pensa ku kisas ta algu mi a hasié ku su kara tabata ekspresá e rabia ei. Lugá ta rabiá e ta, pasobra un patruya di polis algu promé a stòp e i a klap e un prosèsverbal. Pakiko wèl den su entusiasmo pa hasi kompra el a sali stür sin bisti su faha di seguridat nèt pa algun minüt, nèt pa shon polis a miré. Loke a kousá aun mas rabia serka persona tabata ku e mes, segun su deklarashon, tambe a konstatá ku shon polis tabata stür sin su faha di seguridat bistí i pa kolmo tabata den un kombersashon na un telefòn mobil ora el a duné e sena pa para su vehíkulo. Mi a purba, keremi, di konsolá e persona, pero en vano, rabiá mes el a keda ku su regalo di hermandat. Durante nochi di kompra den Punda ata mener bewaker uniformá riba un baiskel sin ningun lus ni dilanti ni patras, sin ningun bèl ta patruya riba asera mei mei di tur peaton ku nan tinu riba etalage, a hera di basha’mi ku mi famia abou. Ta ser bisa ku peliger ta djis tras di porta ta lur bo, pero asin’aki si no por! No por, no djis pa bisa, pero outoridat por fabor tuma e kosnan aki na serio. Down Town Mangement, Union di Komersiantenan di Otrabanda, VBC, CTB. i mi no sa mas kua organisashon, mi ta suplika bosnan bai sentro di siudat. Ami a deskribí tres kaso ku mi a eksperensiá, Dios sa kuantu kaso similar mas tin.
IDO STEEN
Curaçao


c: text/html

text: Na vispera di Dia Internacional di nos Grandinan, Minister Xiomara Maduro hunto cu demas coleganan minister tabata presente na e apertura di e Departamento pa Asunto di Grandinan, Directie Ouderenzaken, cu ta resorta bou di colega Minister Ursul Arends. E departamento ta aloca den un di nos monumentonan protegi cual ta Ex landskantoor situa na Zoutmanstraat 1, un edificio di aña 1910. E mandatario a comparti un rato ameno cu e grandinan presente y a pasa admira e muraya dedica na algun di nos Grandinan den comunidad.

robotstxt: allowed

filter: keep


text:
Diasabra atardi alrededor di 6:00 pm polis a presenta cu urgencia na un adres di Nuñe p’un caso di hincamento. Aki ta caminda cu un homber a hinca su pareha cu arma blanco na pia te herid’e. Comosifuera poco, a bandona sitio despues di comete e acto aki. E señora victima tabata keha di basta dolor na pia.
Polis na nan yegada a top’e señora benta na suela. Ta suficiente motibo pa nan avisa ambulance di e caso aki. Ambulance a transporta e victima pa hospital p’e ricibi atencion medico avansa. Un rato despues, polis a detene e homber cu a hinca su pareha y lag’e atras herida.


text:
Camara di Comercio y Industria di Corsou den cooperacion cu Asociacion di Camaranan di Comercio di Caribe Hulandes, Stichting Beheer MKB y tambe Holland House Colombia, den cuadro di stimulacion di exportacion a organisa un mision comercial pa Colombia di 15- 18 di november, 2022.
Empresarionan di e diferente islanan di Caribe Hulandes por a sigui nan programanan individual reuniendo directamente cu companianan di Colombia pa inicia oportunidadnan di negoshi.
Tambe na final di e siman nan por a bini hunto na residencia di Embahador di Reino Hulandes na Bogota sr. Ernst Noorman cu a duna nan bon bini riba dia di Empresario, caminda nan por a combersa cu no solamente mas cu 80 companianan Colombiano, sino tambe e companianan Hulandes exitoso den mercado Colombiano.
Ta pa prome biaha den historia cu e companianan for di e islanan di Caribe Hulandes a uni pa por drenta un mercado na e manera aki. E empresanan cu a uni nan mes na e mision tabata:
– Aruba – NR Services
– Curaçao – Buddha Coffee Coffee Roastery Curacao
– Curaçao – Curaçao Office Supplies
– Curaçao – Morganite Corporate Services
– St. Maarten: Dutch Tours Enterprises
Tambe representantenan di organisacionnan a participa: Camara di Comercio di Saba & St. Eustatius y e Camara di Comercio y Industria di St. Maarten.
Companianan y organisacionnan cu a participa a duna indicacion cu e mision tabata exitoso y tabata tin balor agrega pa e nan intencionnan pa expande nan mercadonan via di Colombia. Si abo como empresario a perde e oportunidad aki, pero tog tin interes den e mercado di Colombia, por fabor tuma contacto cu nos via [email protected] .


text:
Prome eleccion Comision di Atleta
Esaki lo tuma lugar den Oktober proximo
Prome eleccion di Comision di Atleta di Comite Olimpico Arubano(COA) lo tuma lugar den luna OKTOBER proximo
Comite Olimpico Arubano(COA) tin e grato placer pa anuncia cu pa prome biaha den su historia lo bay tin un eleccion pa un Comision di Atleta. E Comision di Atleta lo consisti di algun atleta of ex-atleta cu lo bira miembro di dicho comision presidi pa un Presidente di Comision cual lo ser escohi pa e demas miembronan despues cu e eleccion tuma lugar. Ta bon pa bisa cu e Presidente di e Comision di Atleta lo atende reunionnan di directiva di COA, pues e atletanan ta haya”inspraak” den tur desicion cu ta regarda atletanan di Aruba. E comision lo sinta pa 4 aña. Tuma nota cu atletanan cu ta biba den exterior pa motibo di studio of entrenamento a crea un posibilidad pa maximo 2 cupo “extra-ordinario” den directiva. Nan ta exclui di e posibilidad pa bira presidente di comision. Mientras tanto tur federacion ricibi e pakete di informacion.
Rekisitonan pa bira candidato Comision di Atleta ta:
1. e atleta a participa como un competidor den un deporte cu ta den programa di e Weganan Olimpico, Panamericano, ODESUR of CAC di e Olimpiada actual (2016-2019) of di e Olimpiada net prome (2012-2015) of dos Olimpiada prome cu esun actual (2008-2011);
2. e canditato tin 18 aña dia di eleccion;
3. e candidato ta papia diferente idioma pa e por participa activamente den reunionnan;
4. e candidato mester manda un descripcion cortico (max 200 palabra) pakico e ta postula su mes como candidato pa Comision di Atleta;
5. e candidato mester postula su mes via su federacion.
Manera anuncia anteriormente, durante e ultimo siman di oktober e eleccion di e comision lo tuma lugar. Procedura di eleccion ta cu cada atleta lo ricibi via su email un link a base di cual e lo por vota digitalmente. Pa esaki nos ta pidi tur atleta cu ta cumpli cu e rekisitonan pa manda COA nan nomber (oficial manera e ta den pasport of ID) y tambe nan email pa asina nan tambe por vota.
E rekisitonan pa bin na remarke pa vota ta:
1. e atleta a participa como un competidor den un deporte cu ta den programa di e Weganan Olimpico, Panamericano, ODESUR of CAC di e Olimpiada actual (2016-2019) of di e Olimpiada net prome (2012-2015) of dos Olimpiada prome cu esun actual (2008-2011);
2. e atleta ta/tabata un miembro di un federacion miembro di COA;
3. votacion ta sosede digital pa medio di un link na su email adres.
COA ta urgi tur interesado pa yena su nomber y bin forma parti di e famia di COA.
Pa haya mas informacion of pa e-mail bo datos tuma contacto na info@olympicaruba.com of p.werleman@olympicaruba.com.


text:
Nos di Radio Ainda Tin Speransa su meta ta pa por yuda e pueblo den Reino Hulandes pa por yega na un desaroyo di e ser-humano den e area mental, fisiko i spiritual, pa asina kada un di e personanan aki por ta prepara pa topa ku nos Kreador. Un di e formanan pa por realisa esaki ta hasiendo uso di nos radio online pa por eduka, informa, stimula i guia su oyentenan den e area aki. Den e kuadro aki pa por mantene e online radio aki aktivo ta rekeri hopi labor i tambe hopi gastu. Pa e motibu aki, Radio Ainda Tin Speransa ta solisita bo yudansa pa kontribui ku nos den e initiativa aki pa por mantene e radio online aki on air ku e meta pa alkansa, eduka i forma hendenan pa por ta prepara pa topa ku nos Dios. P'esaki nos ta hasi e solisitut na bo pa un donashon un biaha óf mensual. Bo por hasi bo donashon riba e kuenta di banko di Restoration Ministry Curacao (RMC):
Nomber di banko: Maduro & Curiel’s Bank Curacao
Number di kuenta: 28855006
Swift code: MCBKCWCUXXX
Nota: Donashon Radio ATS
Ainda tin Speransa ta spera di por konta ku bo kontribushon pa por sigui traha muchu mas mihó pa e paisnan den reino.


text:
Aeropuerto di Aruba ta cla pa agrega e siguiente capitulo na su historia: Fase 1A di Gateway 2030 por cuminsa oficialmente Aruba Airport Authority N.V. (AAA), ta cla pa bai cuminsa cu su proyecto grandi di reconstruccion ‘Gateway 2030’ diseña pa yuda cu e limitacionnan den capacidad, e experiencia di pasahero y e sostenibilidad cu Aeropuerto Internacional Reina Beatrix (Aeropuerto di Aruba) tin actualmente.
COVID a forsa Aeropuerto di Aruba pa pensa di nobo riba e forma di ehecucion di e proyecto ambicioso aki na comienso di aña 2020. Maneho di AAA bou di supervision di e Hunta di Supervision a dicidi di continua cu e ehecucion y inversion den Gateway 2030, aunke cu nos ta pasando den e crisis di COVID.
E mehoracion di e infrastructura di aeropuerto lo duna su resultado pa un largo plaso. E crisis di COVID, aunke e ta un golpi fuerte pa Aruba, lo ta un fenomeno temporario. Mirando esaki, a dicidi cu e ehecucion di e proyecto lo bai den fase.
Door di traha den fase lo yuda controla y maneha e ehecucion mihor y lo duna e oportunidad pa inlcui ideanan nobo den e siguiente fasenan di e proyecto cu lo dura varios aña. Awe, AAA ta anuncia publicamente cu e ehecucion di e prome fase lo cuminsa, e asina yama Fase 1A di Gateway 2030.
E Fase 1A di Gateway lo consisti di:
1) E construccion di un “baggage hall” nobo.
2) E implementacion di un “baggage handling system” nobo.
3) E expansion di e “check in hall” Mericano, acompaña pa
4)E coneccionnan necesario riba “airside” y “landside”. Pa duna apoyo na e economia di Aruba di e mihor forma a keda dicidi cu lo ehecuta e fase aki 100% localmente. Esaki ta nifica cu un “project venture” di 5 contratista Arubiano conhuntamente lo ehecuta e prome fase di Gateway 2030.
E project venture consistiendo di Albo Aruba NV, Bohama Aruba NV, Arubaanse Wegenbouw Maatschappij (AWM), Croon Caribe y CHS Technical Contracting and Trading Company N.V. a keda selecta pa haci e trabou y lo traha hunto bou di e nomber ‘ABC Project Venture’.
“Gateway 2030 Fase 1A lo haci uso di e ultimo den tecnologia y inovacion pa na final beneficia nos pasaheronan, haciendo nan experiencia mas liher y sin causa stress. E uso di ekipo biometrico y “self-service” den e check-in hall, acompaña cu e mihor sistema di “baggage handling” lo brinda un eficiencia significante na e operacion di aeropuerto, mientras cu ta mantene su mes na e nivelnan mas halto di safety, seguridad y sostenibilidad,” asina Sr. Shensly Tromp, AAA su Director of Development & Technology a comenta.
E obhetivonan di Fase 1A ta inclui:
1) Un proceso “sin contacto” y facil na check-in.
2) No lo ta necesario pa bolbe piki maleta ora di pasa pa US Pre-clearance.
3) E screening di seguridad secundario lo bira solamente pa esnan cu wordo selecta.
4) Transferencia “Tail-to-Tail”: Esaki lo permiti aerolineanan pa sigui reduci e tempo di haci coneccion na nan hubs.
5) E “LEED Gold certification” pa Fase 1A lo percura pa e proyecto ta construi y opera den un manera sostenibel y bon pa nos medio ambiente. “Durante tempo di crisis e ta esencial pa Gobierno y companianan sigui inverti den e economia local. Cu e comienso di e Fase 1A di e proyecto Gateway 2030, un inversion di 140 miyon dollar lo wordo haci, y lo genera mas di 200 empleo cu ta hopi necesario durante e temponan dificil cu nos ta pasando aden.
Obstante e diferente retonan, e proyecto aki lo continua y Aruba lo tin un di e mihor aeropuertonan den e region,” segun Aruba su Minister di Turismo Dangui Oduber. “Como companianan bon estableci na Aruba, nos ta hopi orguyoso y agradecido pa ta parti di e proyecto aki. Teamwork entre AAA, nos partnernan y otro stakeholdernan envolvi a haci posibel pa nos ta unda nos ta para awe.
Cu e recursonan combina, experticio local y conocemento di e partnernan di e ABC Project Venture, nos lo por ehecuta e proyecto aki. E proyecto aki no solamente lo contribui na e continuacion di nos negoshinan, pero na mes momento lo crea oportunidad pa varios otro “subcontractors” y “suppliers” y tambe lo stimula Aruba su economia.
Cu e realisacion di e proyecto aki nos lo alcansa un otro milestone na Aruba” segun Gerco Rijkers representante di ABC Project Venture.Segun e planning di Fase 1A di Gateway 2030, lo tin e groundbreaking na Juni di 2021.
E prome milestone lo wordo alcansa na Februari 2023 ora e edificio di e Baggage Handling lo keda completa. E di dos milestone lo wordo alcansa na Augustus di e mesun aña (2023) ora e check-in hall keda cla y e trabounan civil tambe keda finalisa.
Fase 1A completo lo wordo entrega door di ABC Project Venture na Aeropuerto di Aruba na Juli 2024. “Na final di dia e meta ta sali for di 2 di AAA su ambicionnan strategico pa contribui na e comunidad di Aruba y pa ta e Aeropuerto mas inovativo den Caribe.
Fase 1A di Gateway 2030 cu su “spin off” economico, e ambicion pa logra e certificacion LEED Gold y e sistema di baggage handling “state-of-the-art” ta un ehempel perfecto di con nos ta duna substancia na e ambicionnan aki. E fase di planificacion y diseño ta finalisa, awo ta momento pa ehecuta nos ambicionnan. Nos ta ansioso pa marca historia hunto!” segun CEO di AAA Joost Meijs.


text:
Albùm nobo di Selena Quintanilla lo keda lansá na Aprel
Atenshon na tur fanátiko di Selena! Dia 31 di mart próksimo ta kumpli 27 aña ku Selena Quintanilla a keda kruelmente asesiná. Apesar di su ousensia, e Reina di Tex-Mex a keda relevante, pa motibu di su kantika i su ikóniko ‘look’nan ku a pasa di generashon pa generashon. Abraham Quintanilla a divulgá ku e albùm nobo lo sali na benta posiblemente dia 16 di aprel, fecha riba kual Selena lo a kumpli 50 aña. E ruman hòmber di Selena, músiko i produktor A. B. Quintanilla a kolaborá ku su ruman muhé, Suzette ku tambe a partisipá den e diseño di e cover pa realisá e produkshon aki. Despues di 27 aña ousente ketu bai públiko ta disfrutá di e kansionnan di Selena!
Selena ta un ikóno di berdat! Su estilo i su musika a pasa e test di tempu. E lo a kumpli 50 aña, e aña aki.


text:
E comunidad di minoria etnico di Inglatera tin nivel mas halto di infeccion pa COVID-19 y nivel mas abou di aceptacion di vacuna cu otro gruponan, segun estudio nobo cu a ta bisa cu pandemia ta birando mas grave cu e desigualdad den salud.
E estudio ta haya cu 92% di persona den e pais a ricibi of acepta un vacuna. Pero e cifra a cay un 87.6% pa asiatico, 72.5% pa hende color scur, segun estudio di Imperial College na Londres. Investigadornan tambe a haya cu mayoria di persona di tur grupo ta produci anticurpa cu ta combati malesa despues di dos dosis di vacuna Pfizer-BioNTech.
Profesor Helen Ward, autor di e informe principal a bisa cu ta alentador pa wak nivel halto di confiansa di e vacuna y di reacion di anticurpa, el a adverti cu e estudio no a evalua efectividad di e vacuna. “Nos estudio ta sugero cu ta algo importante pa persona tuma un di dos dosis ora cu nan ofrece nan. Nos sa cu algun grupo ta preocupa pa vacuna, inluyendo persona tin un riesgo mas halto di contrae Covid-19 ta importante pa nan tin oportunidad di papia y obtene mas informacion”.
E informacion ta basa riba estudio di mas di 154.000 persona cu a haci test entre 26 january y 8 february mediante un test di cas di puncion digital. E participante tambe a contesta na pregunta na disposicion di vacuna. E estudio a haya cu 13.9% di e poblacion tin anticurpanan pa infeccion of vacunacion. E prevalencia di anticurpa no vacuna tabata mas halto den hende color scur 22.1% y asiatico 20%.
Rokhsana Fiaz, alcalde di districto di Londres, Newham, a bisa cu e problema relaciona cu probresa, e acceso desigual na atencion medico y preocupacion di minoria etnica ta conoci na comienso di pandemia y mester inclui den programa di vacunacion for di comienso.
E gobierno britanico tin concentracion na luga di vacuna cu gran escala, Fiaz a pidi un strategia ‘hiperlocal’ pa yega na persona. Newham, un districto unda comunidad di hende color scur, asiatico y otro minoria ta representa e 72% di e poblacion. Awo tin test pa ofrece vacuna na botica local y gruponan religioso.
“Pa yega na desafio y riesgo pa comunidad cu tin grupo etnico minoritario, nos mester aborda na problema fundamental di privacion, desigualdad y pobresa. Nos mester ta capaz di yega na problema di inekidad den salud cu a keda caracteristica di un data largo di e pais”, Fiaz a bisa.


text:
Video ku ta mustra “Maltrato di hende grandi na un kas di kuwido na Montaña KÒRSOU”
Ta trata di un kas di hende grandi den e bario di montaña, bo ta mira klaramente kon e dama hende grandi ta kai. I un persona para tras di e muraya ta kita un stul i sin yuda e dama e ta keda bisa e lanta kana. Tambe tin un otro trahado ta kana paso sin yuda e dama. Dos trahado kulpabel di e akto sin kurason aki di laga e dama gewoon abou benta. Sin duna e asistensia pa e por lanta para riba su pianan. I bo ta mira klara kon duru e ta kai. I ku e mes no por lanta.


text:
Pronóstiko di tempu pa Kòrsou i bisindario bálido te djadumingu mainta 06:00 o.l., 15 di yanüari 2017.
Pronóstiko
Pronóstiko di tempu pa Kòrsou i bisindario bálido te djadumingu mainta 06:00 o.l., 15 di yanüari 2017.
Kompilá: Djasabra 14 di yanüari 2017, 05:00 o.l. (09:00 UTC)
KÓDIGO HEL: USUARIONAN DI BOTO CHIKI MESTER TENE KUENTA KU LAMAN BASTA BRUTU
Tempu: Parsialmente nublá ku algu di áwaseru leve i di karakter lokal, durante oranan di mainta.
Temperatura máksimo lo alkansá 30°C. i temperatura mínimo 21̊C.
Solo ta sali 07:00 i ta baha 18:30 o.l.
Bientu: For di direkshon nortost i moderá te basta fuerte; forsa 4 te 5 (20 te 39 km/ora, 11 te 21 nudo). Prinsipalmente den áwaseru, de bes en kuando fuerte te posiblemente duru den ráfaga; forsa 6 te 7 (40 te 61 km/ora, 22 te 33 nudo).
Situashon general: Durante próksimo 24 ora ta antisipá ku un airu relativamente mas seku lo drenta nos region i asina stroba e desaroyo di nubianan signifikante. Pa e motibu aki e chèns pa áwaseru lo bira ménos durante e dia di awe.
Kondishon di laman: Por lo general moderá te lokalmente basta brutu ku altura di olanan entre di 1 i 2.5 meter (3 te 8 pia). Pa e motibu aki ta urgí doñonan di boto chikí pa tene kuenta ku esaki (Kódigo Hel) i no bai leu for di kantu.
Fenómeno spesial: Ningun.
Perspektiva te djaluna mainta: Por lo general parsialmente nublá ku lokalmente algun áwaseru.
Meteorólogo: Luciano.
E próksimo boletin di tempu lo wòrdu publiká djasabra 11:00 o.l. (15:00 UTC).


text:
WILLEMSTAD – 7 di òktober 2019– Awe 7 di òktober 2019 ta un fecha spesial pa mundu di aviashon; KLM ta selebrá 100 aña! Ofisina di Turismo di Kòrsou (CTB) i Curaçao Airport Partners (CAP) ta felisitá e kompania ku e logro memorabel aki. KLM ta e promé kompania di aviashon pa operá bou di e mesun nòmber, for di 1919. For di e tempu ei fundador di KLM, pionero riba tereno di aviashon i e promé CEO di e kompania, Albert Plesman tabatin un soño, “e oséano den aire ta uni tur hende” esta konektá tur hende di tur pais.
E impakto di KLM den ekonomia na Hulanda ta grandi; nan ta den e tòp 3 di empresanan privá na Hulanda. Pa nos aki na Kòrsou, KLM ta un partner importante konsiderando ku Kòrsou ta e aerolínea su destinashon di mas grandi den Karibe i na otro banda Hulanda ta e merkado ku ta pèrkurá pa mas tantu turista di estadia pa Kòrsou. Ken no a yega di mira un di e ‘jumbo jets’ di KLM baha na nos aeropuerto i keda kompletamente babuká di su presensia i magnitut?
Di akuerdo ku CEO di CTB, sr. Paul Pennicook “100 aña ta un logro eksepshonal i durante tur e añanan KLM a keda Kòrsou su partner di mas grandi. Kòrsou ta masha orguyoso di por ta un partner di KLM i ta felisitá e aerolínea i su empleadonan ku nan 100 aña di eksistensia. Masha Pabien i ban brinda riba otro siglo di éksito!” CEO di CAP, sr. Ralph Blanchard a indiká ku “CAP ta aploudí e logro maravioso di KLM pa a sobrebibí i prosperá durante 100 aña den e industria di mas eksigente i kompetitivo den komersio global. Banda di logra éksitonan individual riba tereno di aviashon, KLM tabata pionero den introdukshon di e fundeshi kreativo kual a stimulá e merkado grandi di konsumidó dor di introdusí su “Tourist Class” òf loke aworakí ta keda yamá “Economy Class”, kual ta e konsepto i produkto ku a hasi biahe global posibel pa e biahero averahe. Nos ta deseá KLM un siglo mas di éksito i ta enkurashá nan kreatividat kompetitivo”.
Rònt mundu tabatin selebrashon i Kòrsou tambe a formá parti di e festividatnan. Den un ambiente ameno a selebrá e logro di 100 aña KLM aki na Kòrsou tambe. Promé Minister di Kòrsou, sr. Eugene Rhuggenaath i Minister di Desaroyo Ekonómiko sra. Giselle Mc William tambe tabata presente pa e okashon spesial aki huntu ku partnernan den industria i demas invitadonan spesial. KLM su konosido avion ‘Queen of the Skies’ a kompletá e selebrashon. CTB i CAP ta spera di por sigui konta pa hopi aña mas ku buelonan diario entre Amsterdam, Hulanda i Willemstad, Kòrsou. Pabien!


text:
Riba 27 òktober nos ta konmemorá e echo ku 115 aña pasá Moises Frumencio da Costa Gomez (Dòktor) a nase na Ser’i Klip, Otrobanda. Dòktor ta konosí komo kofundadó di e promé partido polítiko di nos pais pa despues lanta su propio partido. Prinsipalmente e ta keda rekordá komo un estadista eksepshonal ku a konstruí riba e fundeshi ku otronan (Généreux Richard de Lima, Abraham Mendes Chumaceiro, i William Charles de la Try Ellis) a pone p’asina logra derechi di voto universal, outonomia interno i desentralisashon. P’ami sinembargo, e legado di Dòktor ta mas ku e logronan konstitushonal menshoná. Dòktor su grandesa ta e echo ku e a hasi nos orguyoso di ta ken nos ta. Ademas, Dòktor mas ku ningun hende den nos historia a inspirá nos pa ta optimista, pa tin speransa den nos mes i nos kapasidat pa bira loke nos ke bira, òf loke nos por bira.
Komo yu di e tera aki i prinsipalmente komo Gomista (manera mi ta konsiderá mi mes) mi ta mira ku awa na wowo kon e konfiansa den nos mes poko poko a larga den e laman di fatalismo, mediokresidat, kompleho di inferioridat i hungamentu di víktima. Si ántes e trio musikal Julio Perrenal (konsistiendo di Pierre Lauffer, Jules de Palm i René de Rooy) durante di e temporada mas skur di Dos Guera Mundial a kanta: “Si gasolin kaba (pasombra tin guera), no ta nada pasombra nos ta sigui na pia”, awe nos ta preferá e kultura di Nanzi, e pensamentu di ‘kon ku para keda’, skòp Den Haag i tur kos Hulandes, evangelisá odio kontra minoria, adorá teoria di konspirashon, vota pa esnan mas inepto, mata talentonan lokal, kulpa estranheronan, djis pa menshoná algun. I si tin un solo estadístika ku ta indiká kuantu hende a pèrdè speransa, ta e kantidat masal di hende, inkluso esnan kapasitá, ku úlimo 5 aña a bandoná nos isla.
Nos fasinashon ku (falta di) ‘lidernan ku ta dal man riba mesa’ ta fo’i lugá. Liderazgo efisiente mas bien ta dependé di kapasidat pa imaginá un futuro den kua e hende ta keda balorá i su talento i fortalesa ta keda rekonosé. Tambe liderazgo ta enserá kapasidat pa komvensé e hende pa ta e mihó hende ku e por ta. Nos mester di e tipo di liderazgo di Dòktor den tur sektor i den tur hogar.
Ipoh, Malasia


text:
Sea bo ta un pashènt, speshalista médiko òf bo ta di un empresa, nos ta kla pa skuchá bo.
Direkshon
E direkshon di e lokalidat prinsipal ta
Kaya Flamboyan 3, Rooi Catootje
Willemstad, Kòrsou
Pa preguntanan bo por aserká nos kolaboradónan na resepshon direktamente i nos speshalistanan di laboratorio. Tambe nos ‘accountmanager’-nan, hefenan di departamentu i kolaboradónan di e departamentunan di kuido di garantia, finansa i maneho di relashon ta kla pa asistí bo.
Naturalmente bo por hasi bo pregunta tambe via di nos formulario di kontakto. Nos lo enkargá pa e departamentu en kuestion òf e speshalista reakshoná rápidamente.
Via di nos formulario di kontakto bo por risibí mas informashon tokante nos servisionan, pero tambe traha un sita ku nos mobil di prek òf solisitá un tèst.


text:
Landado Allyson Ponson ta keda 0.09 sec leu di un Final A den Weganan Panamericano LIMA 2019.
Allyson Ponson por poco a logra un final A diahuebs mainta den e compleho deportivo La Videña na Lima. Den e 100m free, Allyson ta landa bon den heat 3 unda e ta logra ocupa un di tres lugar cu un tempo registra di 57.28.
Na final Ally casi ta logra bira e prome landado femenino di Aruba pa logra un final A den un Panam Games pero ta keda net afor cu 0.09 sec tras di Torres di Bolivia cu a keda na 8 lugar. E prome ocho lugarnan lo landa e final A y pa medaya.
Allyson lo lidera e final B awenochi den e Weganan Panamericano Lima 2019. Exito Allyson!!!


text:
brons
-
Lima2019
Bista grafico Mack ta ricibi Medaya
Un bista grafico awe na Paracas na e conkista di e medaya di Brons pa atleta di RS-X, Mack van…Read More »
-
Lima2019
Mack ta ricibi medaya na Lima
Momento historico pa Aruba ora cu atleta di RS-X, Mack van den Eerenbeemt ta ricibi su medaya di Brons den…Read More »
-
News
Bunita momento na Rosario
Bunita momento pa e deporte di Aruba specialmente pa e atletanan di Beach Tennis, Dominique Hopman, Aksel Samardzic y Sander…Read More »
-
Barranquilla2018
Logro historico pa TEAMARUBA
Logro historico pa Team Aruba na e Weganan Centro Americano y del Caribe Barranquilla 2018 Diabierna anochi, e Weganan Centro…Read More »
-
Barranquilla2018
Team Damas Bowling ta ricibi nan medaya
Momento cu TeamAruba Bowling ta ricibi na medaya di Brons na Cali, Colombia.Read More »
-
Barranquilla2018
Mas medaya pa Mikel
Mikel Schreuders ta logra un biaha mas un medaya den e Weganan Centroamericano y del Caribe Barranquilla 2018. Despues di…Read More »
-
Barranquilla2018
Entrevista Mikel
Entrevista cu e medayista di plata y brons, Mikel Schreuders.Read More »
-
Barranquilla2018
Brons pa Mikel
Natacion a continua awenochi y Aruba un biaha mas ta logra medaya e biaha aki di brons. Mikel Schreuders cu…Read More »


text:
ORANJESTAD (AAN): Luna di November a cuminza druk pa autoridad policial, y team di Recherche cu ta investiga traficacion humano na Aruba.
All Stories
WILLEMSTAD: Tabata Diasabra mainta cu oficialnan di Wardacosta di Caribe Hulandes, a detecta un boto sospechoso moviendo den area cerca di Curaçao.
ORANJESTAD (AAN): A duna e homber chens pa e bay paga su boternan di Old Parr cu el a ‘mafia’.
Detencion durante razzia na Pos Chikito
Liliana Rasmijn, Vocero di Cuerpo Policial
ORANJESTAD (AAN): Diamars anochi pa 10:10 pm, un unidad di Polis di Noord a ser manda na un adres na Palm Beach pa check un caso di destruccion.
Polis y personal administrativo a wordo promovi
Vocero di Polis:
Impacto tabata semi-frontal
Chauffeur cu a causa accident tabata bao influencia


text:
E siman aki nos a cuminsa trata presupuesto 2023 di Pais Aruba. Presupuesto ta e ley di mas importante di nos pais. Unda cu cada dia nos ta trata cartera di dos Minister. Manera semper ora ta trata presupuesto di pais, nos como parlamentario ta tum’e hopi na serio. Mester studia e presupuesto, haci pregunta riba e maneho y e sumanan financiero di cada ministerio.
Durante e prome dia di presupuesto 2023, parlamento a conta cu presencia di Minister di Economia, Comunicacion y Desaroyo Sostenibel, Geoffrey Wever, y Minister di Labor, Energia y Integracion, Glenbert Croes. Durante e reunion mi a enfoca riba e oportunidad pa crea idea nobo pa nos economia y cu e participacion di nos hendenan den nos comunidad. Mi a enfatisa hopi riba e programanan cu tin actual riba e tereno pa bini cu e ideanan pa crea propio negoshi. Desde mucha kidspreneurs with big ideas te na nos adultonan mayor Silver Entrepreneurship.
Na banda di nos turismo ta importante pa bini cu otro pilar economico. Pa mi ta hopi esencial pa nos por cuminsa na nos mesun yiunan di tera. Ta sumamente importante pa sostene y kere den nos hendenan y vooral di awo caba yuda nos muchanan pa asina nan mente por ta den e direccion aki. E parti di innovacion y tecnologia ta asina avansa, cu mester haci bon uzo di dje.
Tambe mi preguntanan tabata hopi enfoca riba relacion comercial cu e paisnan den exterior. Pasobra por yuda cu crea propio negoshi, pero Aruba ta un pais chikito y semper mester tin e contacto cu e otro paisnan pa asina por exporta e productonan di Aruba, pero tambe cu Aruba por importa productonan di bon calidad y bon prijs.
Mi a puntra Minister Geoffrey tambe si DEZHI por dirigi of informa e personanan cu kier cuminsa cu negoshi den ki direccion nan lo por bay, pa asina e persona por ta mas sigur cu su producto lo ta berdaderamente exitoso y no mester warda te ora cu ta bay purba y mira cu no tin interes den e producto of cu tin demasiado producto similar.
Como parlamentario, nos ta mira e bienestar di tur persona den nos comunidad. P’esey tambe ta importante pa nos cumpli cu nos trabou y ta presente durante e reunionnan di presupuesto pa asina nos por haya scucha di minister y tambe como parlamentario controla e trabounan di e ministernan.


text:
KRALENDIJK – Awe djabièrnè mainta algu despues di 11’or, trahadónan atento di nos kompania di limpiesa SELIBON N.V. a tuma nota di huma ku tabata sali for di e bakinan di separá sushi ku tin riba tereno di Plasa Medio Ambiente na kaya Industria. Mesora a bati alarma mirando ku kaminda tin huma tin kandela. Kuerpo di bombero a yega rápido na e sitio i a kuminsá paga e kandela ku tabata konsentrá den e baki kaminda tin kartòn i tabata menasá di pasa ofer den otro bakinan. Kousa di e kandela no ta konosí na e momentunan aki.
Debí na e kandela di awe mainta, ofisina prinsipal di Selibon i Plasa Medio Ambiente na kaya Industria lo ta será awe djabièrnè despues di mèrdia pa públiko pa asina por investigá kousa di e kandela. Naturalmente tin ku bai limpia tambe loke ku a keda tras. Mañan djasabra Plasa Medio Ambiente lo ta habri normal bèk.


text:
DABBOUSSI MOTORS A DUNA 5000$ DI DESKUENTO
KRALENDIJK – Krusada ta kumpra dos vehikulo na Dabboussi Motors ku un bon deskuento. Na entrega di vehikulo pa krusada direktor di dabboussi a hiba algun palabara. No ta prome bia nos ta sponser krusada pero esaki ta prome bia mi ta na krusada pami mira tur loke positivo boso ta hasi na krusada pa kumonidat, mi ta hopi kontentu mi tin sigur mi ta sali for di aki nan ku no krusada den mi mente so pero den mi kurason tambe direktor di dabbousi a bisa. i tambe e direktor di krusada tamba a hiba palabra. Mas ku un bia krusada a bati na porta di city shop i tambe dabbousi motors i semper nan ta kontesta ku un kurason habri kla pa yuda i esei nos ta gradisi na esei i awe porfin Mr dubbousi ta na krusada pa mira kuantu kos nos ta hasi ku e yudansa ku nos ta hańa di sr. Dabboussi ta duna nos.


text:
No lo straña bo cu den e temponan turbulento aki, bo ta lesando otro articulo cu ta toca e tema di Política na Aruba. Apesar di esaki bo sirbi do ta spera di por duna un perspectiva diferente riba e tema, cu e ambicion di por stimula introspeccion.
Bo ta mira tur rond di nos Isla, banderanan di differente color ta bay halto manera cu ta paddestoel ta sali for di tera. Casnan colorido den tur huki, den tur skina. Si bo no tabata sa miho lo bo por pensa cu ta trata di un wega di Monopolio na unda cu e placa di papel no tin balor y na final di dia ningun hende ta echt perde. Kisas algun hende lo bira tiki onsportief, nada mas cu esey. Pero bo sa miho cu esaki y bo sa cu locual pasa september venidero lo dicta e futuro di nos pais. Si bo analisa e red social popular facebook, y cu analisa mi kiermen, bay haci caweta riba un otro persona su profil, prome cu bo sa haya bo mes mey mey di discusion politico y acusionann fuerte: bo ta ripara cu algo ta pasando na Aruba. Nos a perde respect pa otro… Algo cu si bo tin Aruba na pecho, ta pone bo preocupa y ta haci bo dolor. Dolor manera ora bo pleita cu bo pareha of ruman, dolor manera ora bo stoot bo tenchi chikito contra kozijn di porta. Bon ta muri, pero caramba e ta hasi dolor. Si nos a perde e habilidad di respeta otro na Aruba ta con nos lo yega september den un pida?
A lo menos por bisa cu e escogencia ta varia, tin partido grandi, tin chikito, tin partido tradicional y inconvencional, tin partido cu nunca bo a scucha di dje y mas cu lo bay bin. Tur cu e mesun meta: convence abo cu ta nan ta esun. The one Mr of Ms right. Esun cu ta representa bo norma y balornan, esun cu lo guia nos pa crece conscientemente, esun cu lo traha y tin Aruba na pecho. Esun cu ta kita bo dolor di tenchi. Y a base di kico? Bo por puntra bo mes. Programa di partido? Comportamento publico? Colegialidad? Humanidad? Honestidad? Respet pa otro? A base di kico un partido politico ta merece bo voto? No lo straña mi cu netamente pa motibo di e tipo di pregunta nan akinan nos tin di haber cu e fenomeno di ‘swing voters’; e grupo di votado cu sa na unda nan kier bay, pero no cu ken. Hopi biaha caracterisa como un grupo di persona sumamente critico y cu un nivel di educacion halto. Preocupacionnan actual ta wordo entre otro vocifera door di e grupo aki elocuentemente pa medio di ‘postings’ of columnanan (manera esaki). Cuanto biaha bo no a sinta oranan ta bebe koffie of rondana bo mes cu amigonan cu ta compronde kico ta un bon glas di biña, diseñando y dictando e futuro di Aruba. Manera cu ta abo ta na cabes di conseho di minister y dal riba mesa cu bo man bisando; ‘y ta asina nos lo hiba Aruba padilanti!’ Pa despues realisa cu e zonido duro den bo cabes ta e ‘bon’ biña y cu tur idea a keda na netamente locual nan ta…idea. Un punto di atencion! No confundi e grupo aki, cu esunan cu a sa di surpasa nan ideanan y transforma esaki den accion. Un palabra di elogio na tur esnan envolvi den e movimiento civico.
Y ami mes? Mi por conclui cu primordialmente mi ta cansa di mi mes, paso mi sa cu mi ta privilegia di tin e opcion di ta cansa di política tradicional, mi ta privilegia di por ta critico y comfortabel na mesun momento, di por papia y husga sin consequencia. Di por cana liber riba e pida baranca aki y cu e habilidad di por cumpra un copi koffie. Kizas ta ami ta esun cu ta faltando Aruba respet. Si mi ta cansa di politica, pero mas cansa di mi mes…
Tur dia ta un otro dia


text:
ORANJESTAD – E tres Bulgaronan cu a worde deteni pa skimming, a wordo haya culpable y a wordo condena na castigo di prison.
ARUBA NATIVE por a compronde cu mientras cu Fiscal, durante tratamento di e caso a exigi 4 aña di prison pa tur tres, Hues a baha e castigo na 1 aña y 8 luna pa un di e Bulgaronan y 2 aña di prison pa e otro dos.
Luna pasa durante tratamento di e caso, Fiscal a bisa cu na Europa skimming ta hopi conoci, caminda hendenan ta bay otro paisnan pa haci esaki y horta placa for di bancomaticonan. El a bisa cu e ta haya legalmente proba cu a haci skimming riba bancomaticonan di CMB. Ariba camera di seguridad Polis a mira e trio ta haci cosnan. E copiamento di carchinan y despues traha esakinan ta wordo considera falsificacion di carchinan.
Fiscal a bisa cu na e cas unda e tres Bulgaronan a keda a haya aparatonan cu ta usa pa skimming y traha carchinan falso. Tin indicacion cu nan a copia carchinan na bancomatico pero no a traha carchinan falso.
Fiscal ta haya cu e grupo aki ta forma parti di un organizacion criminal. E ta haya cu tabatin un cooperacion largo entre nan pa haci e delito. E ta haya cu e trio tabata sa kico nan tabata haci. For di Europa nan tabatin e plan pa bin Aruba pa skimming. Tur esaki ta mustra cu nan forma parti di un organizacion criminal.
Fiscal a bisa cu Aruba ta depende hopi di turista y mas tanto turista Americano. Turistanan ta scoge Aruba no solamente pa su beachnan sino tambe pa e seguridad. Si skimming drenta na Aruba, esaki lo perhudica e isla su turismo y tambe banconan. Fiscal a tuma e grupo na malo.
Fiscal a exigi 4 aña di prison pa e grupo Bulgaro. Tambe el a exigi pa tur e aparatonan lo keda confisca.
Hues via video conference a dicta sentencia. E tres Bulgaronan tabata den un oficina na KIA mientras cu den sala di Corte tabata e abogado, Fiscal y Hues. Hues ta haya e trio culpable di complice di falsificacion di carchi di banco y forma parti di un organizacion criminal.
Hues a mustra cu e tres Bulgaronan a bin special Aruba cu aparatonan special pa pone den bancomaticonan pa copia carchi y falsifica carchinan. Skimming por causa dañonan serio na e victimanan. Hues a tuma nan na malo pa esaki.
Na opinion di Hues, e hecho cu e trio Bulgaro no a logra, no ta kita afor e seriedad di e caso. Hues a mustra cu M.D. a coopera cu investigacion y su rol tabata limita. Hues a condena M.D. na 1 aña y 8 luna di prison y G.S. y A.B. na 2 aña di prison. Tur e aparatonan cu nan a bin cun’e pa haci skimming lo keda confisca.


text:
ORANJESTAD,Aruba
COVID-19 tin su efectonan rond mundo y e industria di aviacion no ta un excepcion. CEO di Aruba Airport Authority N.V. (AAA) Joost Meijs ta elabora un tiki riba e efectonan di e virus pa Aeropuerto di Aruba (AUA Airport), e proyecto Gateway 2030 y loke cu AUA Airport ta haciendo durante e tempo unico aki pa proteha e compania:
Desde Diasabra ultimo, AUA Airport no ta atendiendo ningun pasahero y no ta ricibiendo ningun buelo comercial mas como medida di Gobierno di Aruba pa preveni cu e virus ta sigui plama na Aruba. AUA airport ta un infrastructura vital pa pais Aruba y pa e motibo ei mester keda operacional pa asina facilita buelonan cu lo yuda e comunidad di Aruba. Pero ta haci esaki solamente pa buelonan di alivio of charter, buelonan di cargo y buelonan di ambulance cu aprobacion di Gobierno di Aruba y Departamento di Aviacion Civil. Orario di operacion nobo tambe ta un di e cambionan cu AUA Airport a introduci mirando e operacion minimo cu tin actualmente. AUA Airport awo ta habri di Dialuna pa Diabierna for di 6’or di mainta pa 9’or di anochi, pero den caso di emergencia por haci excepcion.
AUA Airport ta premira cu pa e siguiente lunanan no lo tin pasahero y cu despues den un forma gradual lo recupera y aumenta den cantidad di pasahero te cu December. “Nos tin speransa cu na December di e anja aki nos lo tin nos operacionnan atrobe, net prome cu Aruba su peak season,” segun Joost Meijs.
Pa surpasa e temporada dificil aki, a introduci un programa di reduccion di gasto den full e compania pa proteha e fluho di placa pa asina por continua cu e compania su operacion den un forma saludabel y stabil. Esaki ta nifica tambe cu e proyecto Gateway 2030 ta bou di un proceso di evaluacion. Mirando cu e proyecto riba su mes lo duna Aruba y su economia un empuhe necesario, a scohe pa continua cu e proyecto Gateway 2030 toch, pero segun un plan significadamente diferente y di un forma paso a paso.
E ekipo di maneho di AAA ta balora tur empleado y e intencion ta pa mantene tur persona den servicio, contal cu esaki ta un maneho responsabel. E situacion relaciona cu e COVID-19 ta keda un incertidumbre grandi y si e programa pa reduci gasto mustra di no ta suficiente, medidanan adicional lo mester wordo implementa.
Nos ekipo ta hunga un rol importante den e Tourism Recovery Marketing Plan Committee guia door di Aruba Tourism Authority bou di instruccion di Gobierno di Aruba hunto cu AHATA y ATSA. E meta ta pa ta prepara riba kico por haci pa atrae bishitante bek na nos isla asina cu e crisis caba.
“Pa awo nos mester tin hopi resistencia, maneha di forma responsabel y tin un sentido comun pa asina nos por yuda otro surpasa e temporada exigente aki. Mi ta convenci cu temponan mihor ta na caminda pa nos tur,” asina CEO di AAA Joost Meijs a finalisa bisando.


text:
Reunion públiko ku karakter di urgensia relashoná futuro di refineria Isla i karta di presidente di PDVSA na empleadonan di refineria Isla, kaminda e ta ekspresá ku Venezuela ta dispuesto pa sigui manehá nos refineria
Willemstad, 25 di yuni 2019
Na Presidente di Parlamento
Señor W. Millerson
p/a Wilhelminaplein # 4
Presente
Tópiko: Reunion públiko ku karakter di urgensia relashoná futuro di refineria Isla i karta di presidente di PDVSA na empleadonan di refineria Isla, kaminda e ta ekspresá ku Venezuela ta dispuesto pa sigui manehá nos refineria
Señor Presidente,
Frakshon di MFK a tuma nota den medionan di komunikashon i tambe pa medio di empleadonan di Refineria Isla di un karta, di e Minister Manuel Quevedo kende alabes ta presidente di PDVSA. Den e karta aki e Minister ta ekspresá na empleadonan, e deseo di Venezuela pa kontinuá ku operashon di nos refineria.
Nos frakshon ta di opinion ku e karta aki na promé instante mester a wòrdu dirigí na Gobiernu di Kòrsou, komo doño di nos refineria, apesar ku e karta no a bai pa gobiernu di Kòrsou, no mester keda sin atendé e opshon ku a presentá aki. Teniendo na kuenta importansia di refineria mester tuma e pasonan nesesario pa wak ku si di bèrdat Venezuela tin e boluntat pa kontinuá ku operashon di e refineria.
Nos ta lamentá ku gabinete Rhuggenaath despues ku e karta aki a sali den prensa no a hasi ningun deklarashon ofisial na e empleadonan di refineria Isla ku ta bibando momentonan di angustia, debí ku nan no sa kiko futuro lo trese pa nan.
E karta di parti di Venezuela a trese speransa serka e empleadonan di Refineria i ta deber di nos komo mandatario pa no laga ningun hende hunga ku sentimentu di e empleadonan di refineria Isla. Ta p’esei frakshon di MFK ta pidi e reunion aki ku karakter di urgensia, pa e empleadonan por wòrdu informá kon gobiernu di Kòrsou ta posishoná su mes pa ku e karta di parti di presidente di PDVSA
Frakshon di MFK konforme artíkulo 64 insiso 4 di nos Reglamento di Ordu, ta pidi bo persona pa konvoká e reunion aki ku karakter di urgensia. Pa asina Parlamento por debatí i tuma un posishon riba e karta aki.
Pa e reunion en aki nos ta pidi pa bo pa invitá Minister Presidente Eugene Rhuggenaath pa ta presente.
Atentamente,
Na nòmber di frakshon di MFK
Charles Cooper Gilbert Doran Juniël Carolina


text:
Roma, Italia: E playboy italiano, Gianluca Vacchi, kende ta un miyonario cu no mester traha y cu ta biba ta disfruta di vacacionnan caro y semper den compania di damanan di mas bunita, su berdad a mira lus di dia.
E playboy italiano di 50 aña, tabata semper bluf riba medianan social pa asina henter mundo haya sa unda e ta y cu cua beyesa mundial e tabata disfrutando di un vacacion. E biaha aki e interes tabata mas grandi cu normal, paso mas di 11 miyon di hende rond mundo tabata siguiendo Gianluca via Instagram, sigur na momento cu Gianluca a conquista curason di e Ex Miss Colombia Ariadna Gutierrez.
Semper Gianluca tabata hari y bluf cu su placa y cu e beyesanan cu tabata hacie compania, pero e biaha aki ela faya, e semper tabata pretende di ta un playboy miyonario felis, pero e biaha aki un berdad di dje a sali na cla.
Un di e companianan di e famia cual e ta e heredero, tabata tin un debe habri di mas di 10 miyon Euro y e esnan cu e compania tabata debe, tabata buskando mas informacion pa asina por exigi pa e debe wordo paga.
Riba un di e potretnan riba medianan Social, e debedornan a mira un di e tattoonan di Gianluca cu tabata tin e nomber di e compania y asina nan a haya sa ken debe nan y cu ta trata di nada mas y nada menos di e famoso playboy Gianluca Vacchi, kende ta pasa bluf riba medianan social con rico e ta y ki dushi bida e tin. E debedornan mesora a pone beslag riba su Mansion y su Yate.
Actualmente ta circula varios potret di Gianluca bailando, riba Facebook a habri un pagina ” Buscando trabou pa GianLuca Vacchi”
Segun Gianluca Vacchi, e ta keda haya tur aña 5 miyon di e compania di famia y cu e debe aki muy pronto lo keda paga.


text:
National Car Rental den e dianan aki tin un oferta cu yama #flattenthecurve y evita transporte publico. A bin cu e idea aki cu den e dianan aki ta un tiki peligroso pa ta den grupo di hende. E special aki ta riba autonan compacto cu prijsnan super atractivo.
Pa un dia e special ta di 45 florin. Si huur e auto tres dia lo paga 130 florin y special di 7 dia ta 260 florin, fuera di esey lo regala Bo un dia gratis. Loke ta mas interesante ta cu e borg cu normalmente ta 500 dollar ta baha te na 500 florin. Riba dje por pasa busca Bo sea na cas of na trabao. Ora cu bo ta cla cu e auto ta baha Bo bek. Ta un promocion cu ta valido pa 30 dia.
Si bo tin cu haci compras, of bay dokter y bo no kier bay den multitud di hende, esaki ta un solucion p’abo. Ta un yamada bo tin cu haci na 5825451 y e personal amabel di National ta bin busca Bo di biaha.
Prome cu huur e auto, ta desinfecta e vehiculo completamente. National Car Rental ta un marca mundialmente conoci y prome cu e crisis di e virus, ya caba nan tin un nivel di limpiesa di auto cu ta rekeri pa e frankisia. Awor aki cu e situacion di e virus, tin hasta mas enfasis riba e parti aki. Unda cu un hende mishi cu e auto, sea paden of pafo, ta uza no solamente kimiconan di calidad halto pero tambe ta uza hendenan cu hopi experiencia. Mayoria di e trahadonan tin añanan largo ta traha den e parti di labamento di auto y sa exactamente kico pa haci y tambe nan tin supervision pa percura pa tur cos bay manera debe ser.
Pa bo huur un auto bo mester tin 23 aña di edad, naturalmente cu un rijbewijs valido. Normalmente ta exigi credit card of cash, pero bo por uza hasta bo ATM cu bo deposito di 500 plus e huur di auto. Pa siman e ta bira solamente 260 siman florin y ta full un ganga. Esaki sigur lo ta bon pa tin pa bo evita pa bo bay den areanan aglomera, den bus, etc.


text:
KKòrsou tabata tin:
1: katibu di kas
2. katibu di fishi
3. katibu di kunuku
E katibunan di kas tabata sòru pa e shon biba bon. E muhénan tabata kuida kas, strika paña, kushiná, laba paña, kuida yu (yaya) i sirbi e shon. E katibunan di fishi mester a drecha tur kos na kurpa di kas di shon, kuida kabai, drecha kura, traha pafó di e lanthùis pa otro hende òf na wèrf i gana plaka pa shon. E grupo di katibu di kas tabata tin un posishon privilegiá kompará ku e otro katibunan, pero nan tabata keda haña un trato di katibu. Mayoria biaha e katibunan di kas tabata yu di e shon di un mama sklavisá.
E katibu di kunuku tabata den mayoria. Nan tabata hasi trabou agrario ku tabata e trabou mas pisa fo’i ora solo sali te ora solo baha. Nan mester a limpia tereno ku chapi. Nan mester a sòru pa planta i kosechá. Tabata kultivá pampuna, bonchi, maishi. E trabou mas importante tabata krio di bestia tambe tabata parti di nan trabou, tambe traha kura (tranké) di datu i kobamentu di pos.
Katibunan di fishi tabata un posishon mei mei di e otro dos gruponan. Nan tabata e karpinté, mètslá, sneiru i smet. Den stat i den haf tabata tin karpinté di barku i matros. Nan tabata hür nan tambe ku otro plantashi pa algun tarea. Di e manera aki e grupo aki tabata tin mas libertat. Un parti di nan ganashi, nan mester a duna shon. Tabata tin e posibilidat tambe ku nan tabata kumpra nan mes libertat.
E shon ku e vitó tabata determiná e tareanan di esnan sklavisá. Esnan sklavisá tabata traha riba plantashi bou di mando di e bomba, hopi biaha tambe ta un persona sklavisá.
Reglanan di katibu tabata determiná e relashon entre Afrikanonan sklabisá i shon. Por ehèmpel kuantu sla un Afrikano sklabisá por haña. Normalmente e doño di Afrikanonan sklabisá, no tabata tene nan mes na e reglanan aki.
Un kantika di un Afrikano sklabisá femenino ku tabata mama di 8 yu ta lo siguiente. El a haña straf dor di lag’e den un pos seku. Mayoria no ta sobrebibí e straf aki paso e por a dura dianan largu. E ta roga pa nan bende e ku su yunan ku un otro shon, pero esaki no a yuda.
Ta e siguiente kantika:
Oh beilo- ma mi ta mama di ochoyu
Oh beilo- shonnan bende mi bende mi yu
Oh beilo – ma mi ta mama di ocho yu
Oh beilo – yangadó di tera abou
Oh beilo – yangadó yanga numa
Oh beilo – shon bende mi, bende mi yu
Un kantika konosí kaminda Afrikanonan sklabisá ta reklamá ku nan no tin bida aki na mundu ta di ki manera:
Di ki manera eeeh
Di ki manera lo mi biba na mundu
Di ki manera lo mi biba na mundu
Pa pekadó di mundu nan lo desolá ‘i mi
Di ki manera eeh
Di ki manera lo mi biba na mundu
Di ki manera lo mi biba na mundu
Ku mi hasi bon nan di m’a hasi malu
Si mi hasi malu nan di tambe m’a hasi malu


text:
Loverboys
‘Loverboys’ ta e mucha hombernan cu ta purba atrae e mucha muhenan pa bay den prostitucion. E ‘loverboy’ ta sigura su mes cu e mucha muhe ta namora di dje door di duna e mucha muhe hopi atencion y regalo. Specialmente mucha muhe vulnerabel ta sensitivo pa esaki y kier haci tur cos pa nan ‘guy’. Esaki ta crea un relacion di dependencia. E ora nan ta convence e mucha muhe pa tene relacion sexual cu otro hende pa placa. Na un forma desvia nan ta hinca e mucha muhe den prostitucion. A proposito, no ta djis mucha homber of homber ta haci esaki. Incidentalmente… mucha muhe tambe ta recruta ‘amiga’. Un ‘loverboy’ ta un criminal.
Con e ‘loverboy’ ta traha
E ‘loverboy’ ta busca un mucha muhe cu ta emocionalmente instabil of insigur. Esaki hopi biaha ta pasa via Internet; esaki nan ta yama ‘grooming’ (lok). E ‘loverboy’ ta cariñoso, e ta cumpra regalo, ta elogia y e ta duna e mucha muhe compliment. E ta duna e mucha muhe hopi atencion y ta sigura su mes cu e mucha muhe ta namora di dje y ta confi’e completamente.
Despues e ta purba haci e mucha muhe dependiente di dje. Por ehempel, pone e mucha muhe pleita cu su miho amiganan y su mayornan. Unabes e mucha muhe pleita cu su amiganan y su mayornan, e ta sigura su mes cu ta cu ne so e mucha muhe por papia y trata.
E ora e ta purba laga e mucha muhe haci cos cu realmente e no kier haci. Por ehempel, e ta laga e mucha muhe fia placa of busca un telefon na su nomber, mientras cu ta e ta esun cu ta uz’e. Of e ta convence e mucha muhe pa tene relacion sexual cu su amigonan. Asina e mucha muhe mester demostra cu e ta stim’e di berdad.
Si e mucha muhe tene relacion sexual cu su amigonan, e paso pa haci sex cu otro hende, a cambio di pago, ta hopi chikito. Prome cu e mucha muhe sa, ya e ta haciendo trabou di prostitucion.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text: Diahuebs mainta a drenta informe di cu tin un adicto ambulante drumi dilanti porta di La Piccola Marina, mesora a dirigi un patruya na e sitio. Na yegada di e patruya a bin constata cu aki ta trata di e conocido adicto ambulante cu tabata drumi dilanti e porta. E empleada a declara na polis cu esaki ta tuma lugar tur dia y cada biaha e adicto ta halsa contra e empleada y e empleada ta teme pa e adicto atak’e. Polis a lant’e y a advirtie pa wak esaki ta e ultimo biaha. E adicto a piki su cosnan y a bandona e sitio.


text:
“HOPE Hurricane Relief Benefit”
San Nicolas, ARUBA – Diasabra ultimo HopeAruba Movement hunto cu e grupo “St. Maarteners Living in Aruba” a tene nan “HOPE Hurricane Relief Benefit,” pa asina sostene islanan ruman cu a sufri daño pa motibo di Horcan Irma. Esaki a tuma luga na YMCA San Nicolas for di 9or di mainta pa 5or di atardi a trece un sosten masal for di tur parti di Aruba.
Como un di e balornan cu e organisacion ta para pe ta transparencia, directiva ta desea di comparti e resumen di montante y articulonan ricibi como resultado di e iniciativa.
Cuminda y awa E sosten massal ricibi di pueblo a logra un total di 602 pakete di cuminda y awa cu a wordo entrega na Rode Kruis Aruba pa manda den container 29 di September. HopeAruba tambe tin contacto estrecho cu miembronan di e directiva di Rode Kruis St. Maarten kende nan a ricibi e cargacion y lo percura pa e distribucion tuma lugar pa esnan mas vulnerabel riba e isla.
Placa efectivo
Den placa efectivo hunto cu benta di bebida a ricibi un suma total di Awg 4030.00. Kitando gasto di bebida y material di pakete Awg 1040.61 a keda un suma di Awg 2989.39
Pa loke ta paña ricibi, esakinan ta cla pa sali den container. E costo di e container lo wordo cubri cu e donacionan cu HopeAruba a ricibi den efectivo.
HopeAruba ta un plataforma colaborativo pa sinergia civico di cual su abreviacion - H.O.P.E. - ta para pa e palabranan: Honor, Oportunidad, Productividad y Excelencia. E ta trata di ciudadanonan honorabel cu ta haci uzo di cada oportunidad pa haci bon y cu ta productivo pa bienestar di otronan, nos comunidad, nos nacion y cu ta haci esaki cu excelencia.
Esaki ta keda representa tambe den tur su iniciativanan pa combati retonan social di nos pais, manera nan trabou comunitario semanal pa duna speransa y alimenta adictonan ambulante, realisacion di e prome centro di rehabilitacion - Cas Speransa Nobo, e fundamento di Goshen Sustainable Development, un projecto agricultural organico, netamente Arubiano, pa sostenibilidad pa iniciativanan social y oportunidad pa labor vocacional na esnan superando un bida di adicto na substancia, como tambe, e ultimo iniciativa social regional di e ‘HOPE Hurricane Relief Benefit’ pa duna un man na nos islanan ruman cu a sufri daño di horcan.
E Team di HopeAruba ta expresa un “danki” profundo na tur medionan di prensa, instancia, institucion, organisacion y persona cu a contribui den cualquier forma na a causa di HOPE Hurricane Relief Benefit. E evento aki a demonstra loke HopeAruba Movemento ta kere – cu den union tin poder.


text:
Dialuna a tuma luga otorgamento di yabi na futuro habitante di e proyecto di cas Kiviti di Fundacion Cas pa Comunidad Arubano, miho conoci como FCCA. E proyecto tabata tin tempo di preparacion di mas o menos 1 aña y ta consisti di 4 fase en total. Fase 1 ta consisti di 50 cas cu ya caba ta cla y e siman aki Fase 2 di e proyecto ta wordo entrega y ta consisti di 71 cas. 71 cas ta nifica cu 71 famia lo haya un vivienda propio. Fase 3 y 4 cu lo mester wordo desaroya ainda y lo consisti di 19 y 16 cas respectivamente.
Manera tur hende ya caba sa FCCA a cuminsa hopi tempo pasa bao di mando di diputado Charro Kelly, awe den feliz memoria. FCCA a bira e realisacion di e vision di e gobierno di e tempo ey pa percura pa caba ciudadano por tin su propio cas. Den e añanan cu a sigui FCCA a contribui na e meta aki cu awe un gran cantidad di famia por tin un propio hogar.
FCCA durante su añanan di existencia no a para keto. Cu e meta primoridal den mente, FCCA semper a busca e miho forma pa realisa proyectonan di cas pa nos comunidad. Hopi biaha den e empeño aki a crea barionan completamente nobo den diferente distrito di Aruba. Esaki tambe ta caso cu Proyecto Kiviti. Den e proyecto aki. Gobierno su aporte no tabata un aporte financiero directo sino den forma di e tereno cu FCCA a haña pa realisa Proyecto Kiviti, pa cual Gobierno a otorga un total 60.000 m2 na FFCA pa realisa e proyecto aki. Ta bon pa menciona cu den Proyecto Kiviti un sistema nobo pa construi cas a wordo uza. FCCA cu esaki ta mustra cu e ta mantene su mes altanto di desaroyonan innovador den mundo di construccion.
Prome Minister Evelyn Wever – Croes na entregamento di e yabi a expresa: “Ta un momento sumamente importante ya cu entregando di e yabi aki, mi lo contribui na felicidad di un persona y su famia. E persona aki ta señora Trina Irausquin. Señora Trina tin 56 aña di edad y a nace na Aruba. Na Señora Trina lo mi kier desea hopi placer cu su cas nobo.’
Gabinete Wever – Croes su meta ta pa yuda mas tanto ciudadano posibel pa por yega na nan propio hogar y den e tempo di Pandemia esaki no tabata facil. Sinembargo e proyecto aki a wordo realisa a pesar di e tempo dificil. E compromiso di Gobierno ta sigui ta pa mas tanto famia yega na nan cas. Ta gradici FCCA y tur departamento, stakeholder y contratista pa nan contribucion na esaki, Premier Wever – Croes a termina bisando.


text:
E definicion mas simpel di corupcion, segun corruptie.org, ta “e maluso di poder publico door di un politico of ambtenaar pa beneficio priva”. Den esaki ta inclui tambe “e maluso di poder entrega (door di herencia, educacion, matrimonio, eleccion, nombramento of cualkier otro) pa beneficio priva”. E definicion aki no ta cubri solamente e politico y ambtenaar, sino tambe e CEO y CFO di un compania, notario, lider na trabao, administrador of oficial di admision na un scol, coach di team deportivo, etc.
Sinembargo, profesor emeritos dr. Petrus van Duyne a duna un definicion mas cientifico: Corupcion ta e decadencia den e proceso di toma di decision den cual un tumador di decision ta bay di acuerdo pa desvia, of ta exigi desviacion di e criteria cu mester goberna su toma di decision a cambio di un recompensa of pa e promesa of expectativa di un recompensa, mientras e motibonan aki influenciando su decision no por ta parti di e hustificacion di e decision.
Corupcion mayor, segun corruptie.org, ta acerca na momento cu ta trata di eventonan mayor involucrando sumanan grandi di placa, varios ‘actor’, cantidadnan enorme di producto hopi biaha den situacion di desaster.
Corupcion ta florece den situacionnan involucrando high technology (niun hende ta compronde e calidad y balor real di productonan) of den situacionnan caotico.
Discusion di corupcion ta extremadamente dificil pasobra e ta un fenomeno scondi den nos sociedad. Ambos partido den e intercambio di poder pa privilegio kier tene nan transaccion secreto. Esey ta hacie dificil pa establece con amplio y profundo corupcion a penetra nos economia y bida social. Ademas, loke pa algun no ta mas cu ‘amistoso’, pa otronan por ta ‘mal comportamento’.
Segun un articulo riba corupcion di Fondo Monetario Internacional, entre e aspectonan mas desastroso di corupcion ta e evidencia cu e ta slow crecemento economico a traves di un variedad amplio di canal.
Reduccion di inversion
Den presencia di corupcion, comerciantenan hopi biaha ta na altura cu mester haci un soborno up-front prome cu por cuminsa cu un empresa, y cu despues, oficialnan corupto por cobra parti di e ganashi di e inversion. Pues comerciantenan ta interpreta corupcion como un sorto di impuesto cu ta reduci nan incentivo pa inverti. Evidencia empirico ta sugeri cu corupcion ta reduci inversion y ta retrasa crecemento economico significantemente.
Mal alocacion di talento
Unda rent seeking – e practica di manipula politica publico of condicion economico como strategia pa aumenta ganashi – ta mas lucrativo cu trabao productivo, talento ta mal aloca. Incentivonan financiero por atrae esnan mas talentoso y miho educa pa participa den rent seeking na lugar di trabao productivo, cu consecuencianan adverso pa e tasa di crecemento di e pais.
Evasion di impuesto
Na momento cu corupcion ta tuma e forma di evasion di impuesto of exencionnan inadecua, e por trece perdida di entrada. Door di reduci e colecta di impuesto of aumenta e nivel di gasto publico, corupcion por conduci na consecuencianan adverso pa presupuesto. Tambe por causa problema monetario pa un pais si e tuma e forma di prestamo inapropiado di institucionnan financiero publico.
Segun IMF, corupcion por distorsiona e composicion di gasto di gobierno. Corupcion por ta un tentacion pa oficialnan di gobierno scoge gastonan di gobierno menos a base di bienestar publico y mas pa e oportunidad cu tin pa haya soborno – of den caso di Aruba, e cultura di ‘friends and family’. Projectonan grandi cual su balor ta dificil di monitor por presenta oportunidadnan lucrativo pa corupcion. A priori, por spera cu ta mas facil pa colecta soborno riba proyectonan grandi di infrastructura – por pensa por ehemplo e caso recien di peticion di soborno relaciona cu reapertura di refineria di Corsou – compara cu salario di maestro of buki.
Mientras tanto, na Aruba e señalnan di corupcion ta fuerte. Por recorda con aña pasa gobierno a collapse den un scandal di corupcion cu a forsa pa adelanta eleccion. Tambe tin cantidad di ex-minister actualmente cu casonan habri pa cu actonan potencialmente corupto.
Ademas, e encuesta di corupcion di Banco Central di Aruba, publica ultimo na februari 2021, ta mustra cu den opinion di pueblo, corupcion ta aumentando cada aña mas. Segun e encuesta, un gran mayoria di e encuestadonan a haya cu corupcion ta un fenomeno generalmente presente na Aruba. E proporcion di encuestado cu ta haya cu esey ta asina, a aumenta te 94% na 2020, mientras cu na 2019 e tabata 81% y na 2018 ainda 76%.
E Coruption Perceptions Index di Transparency International a revela con e continuacion di e fayo di mayoria di pais pa significantemente controla corupcion ta contribuyendo na un crisis di democracia rond mundo.
Corupcion ta poco poco destrui democracia pa produci un circulo vicioso, unda corupcion ta socava institucionnan democratico y asina institucionnan debil ta menos capaz di controla corupcion. E index di Transparency International ta refleha e deterioro di estado di derecho y institucionnan democratico, como tambe un reduccion rapido den e espacio pa sociedad civil y medionan di comunicacion independiente na e paisnan mas corupto.
Segun Delia Ferreira Rubio, presidente di Transparency International, “e clasificacion ta laga cla e vinculo entre un democracia saludable y exitosamente combati corupcion den sector publico. Corupcion tin mas probabilidad pa florece unda fundeshinan democratico ta debil, y manera nos a mira na hopi pais, unda politiconan anti-democratico y populista por us’e pa nan beneficio.”


text:
Un biaha mas Ministerio di deporte ta informa ariba e avansenan regardando e proyectonan di renobacion di facilidadnan deportivo. E proyecto di artificial turf na veld di kudawecha ya tin varios tempo andando y por bisa cu esaki ta den su fase final pa por ser entrega.
Aworakinan por mira cu e veld di kudawecha a wordo “leveled” y a instala un “drainage system.” Tur esaki pa mehoracion di e infrastructura di e veld. E dugout tambe a wordo renoba y ta cla pa haci uzo di dje. Manera ta conoci caba na aña 2019 veld di Kudawecha a ricibi su lusnan LED. Pues dentro di poco deportistanan tin un veld completamente renoba pa continua cu nan deporte.
E proyecto aki sigur ta yena Minister Dangui Oduber cu hopi orguyo di por a wordo realiza.
Ministerio di Deporte ta keda enfatisa cu deporte ta un instrumento importante pa nos pais. E ta percura pa entre otro un bida mas saludabel, tanto fisico como mental, e ta tene hobennan leu di delincuencia y ta siña nan disciplina. Sin deporte, un nacion no tin bida.
Minister Dangui Oduber a demonstra di tin deporte na pecho, a haci inversionnan necesario y pa e siguiente termino di gobernacion tin e compromiso pa sigui traha na bienestar di deporte. Sigur un Minister cu a traha pa deporte y ta cla pa sigui traha.


text:
KRALENDIJK,Bonaire
Kralendijk – Boneiru i Kòrsou ta bai traha mas estrecho ku otro. Pa logra esei awe na Willemstad diputado Elvis Tjin Asjoe na nòmber di Entidat Públiko Boneiru i minister presidente Eugene Rhuggenaath na nòmber di gobièrnu di Kòrsou a firma un Akuerdo di Hermandat.
Den e akuerdo di hermandat: ,,Ta un deseo konhunto pa a base di igualdat i konfiansa mutuo ratifiká e lasonan fraternal di siglonan bieu entre e pueblonan di Kòrsou i Boneiru.”
Te na e reformashon estatal di 2010 Boneiru i Kòrsou komo teritorionan insular pa medio di lei i regulashon tabata estrechamente konektá ku otro den un solo pais i riba vários tereno opviamente tabata eksistí koperashon. Ora ku a disolvé pais Antia Hulandes mayoria di e palabrashonnan eksistente a kanselá outomátikamente. E echo ku durante e promé añanan despues di 2010 riba ámbos isla tabatin kestion di instabilidat gubernamental ta un di e motibunan ku no a logra hasi palabrashonnan nobo di koperashon. Entretantu e lasonan familiar, kultural i komersial di siglonan bieu entre e pueblonan a keda igualmente fuerte. Desde ku e aktual Kolegio Ehekutivo a tuma asiento diputado Tjin Asjoe a hasi esfuerso pa hasi e lasonan gubernamental ku Kòrsou mas fuerte. E esfuersonan aki a kai den bon tera serka minister presidente Rhuggenaath.
Diputado Tjin Asjoe: ,,Pa motibu di e eskala chikitu di Kòrsou i Boneiru nos tin un kantidat grandi di desafio komun di desaroyo. Nos por saka hopi bentaha si nos kompartí konosementu i eksperensia ku otro i traha huntu riba e terenonan ku ta bini na remarke pa esei.”
Minister presidente Rhuggenaath: ,,Nos ta sinti nos mes konektá ku otro. Kompartiendo nos konosementu i eksperensia ku otro ta nifiká ku nos kada unu riba su mes no tin mester di inventá wil di nobo. Riba sierto terenonan nos ta un tiki mas leu, riba otro terenonan Boneiru ta bai nos dilanti. Nos por nifiká hopi pa otro.”
E akuerdo ku nan a firma ta menshoná ehèmpel di terenonan kaminda koperashon por ta bentahoso pa tur dos isla, manera promoshon di komèrsio i industria, entre otro pa medio di investigá posibilidatnan pa transportá merkansia liber di impuesto i liber di derecho di importashon entre e islanan, investigá e posibilidatnan pa mehorá konektividat pa medio di transporte aéreo i via laman pa loke ta trata frekuensia, konfiabilidat i kontra tarifanan mas pagabel, investigá e posibilidatnan pa promové turismo sostenibel i fortifiká e posishon di merkado di e islanan, promové interkambio di konosementu entre funshonarionan di enseñansa dentro di e gobièrnunan i entre representantenan di institutonan di enseñansa i konosementu, preservashon di patrimonio kultural intangibel i tangibel pa medio di stimulashon di interkambio i formashon kultural i artístiko, promové koperashon riba tereno di prevenshon i estilo di bida salú, kuido di salú, formashon di profeshonalnan den kuido i interkambio di informashon i optimalisashon di organisashonnan di gobièrnu pa medio di interkambio di konosementu.
Minister presidente Rhuggenaath i diputado Tjin Asjoe a palabrá pa durante e lunanan binidero kaba elaborá mas aleu e posibilidatnan di koperashon menshoná den e akuerdo di hermandat.
Riba e potrèt por mira kon minister presidente Eugene Rhuggenaath i diputado Elvis Tjin Asjoe ta firma e akuerdo.


text:
Recientemente Minister Glenbert Croes tabatin e placer di ricibi den su despacho su Colega di Corsou, Minister di Desaroyo Social, Labor y Bienestar, Señora Ruthmilda Larmonie-Cecilia.
Un reunion interesante durante cual a subraya e hermandad entre ambos pais, comparti ideanan y a explora e posibilidadnan di trabounan hunto en vista cu ambos pais ta practicamente enfrentando e mesun retonan riba tereno laboral. Pero tambe riba tereno internacional lo sigui traha hunto pa para como dos ruman pa logra e miho pa nos respectivo paisnan.
Den cuadro di Dia di Betico, tabata pa Minister Glenbert Croes un placer di por a entrega na Señora Ministro, e buki di e historia di nos Libertador como un gesto di gratitud pa su bishita. E mandatario di Aruba a palabra cu su colega di Corsou di lo haci un bishita oficial pronto na su Pais pa hunto sigui lucha pa pone nos pueblonan bek riba pia riba tereno laboral. Ambos Pais por siña di e experencianan di otro.


text:
Hato: Dialuna pa mas o menos 6’or y 40, un homber ta yega na Warda di Shaba cu un ATM card y ta splica polis cu e la bay pa lanta placa y ela topa cu e carchi di banco, hinka den e ATM machine di Aruba Bank na Hato
Segun e cabayero aki ela mira un rato prome cu ela bay lanta placa, un SUV blanco sali for di e ATM machine, e no a pone tino riba e marca y ni riba e model, paso ta te ora ela bay pa lanta placa ela mira e caarchi.
E agente na warda a tuma e caarchi di banco y a pone dne e laachi di obhetonan haya y asina warda si e doño M.C. lo bin buska su caarchi di banco.


text:
Teodulo (Dooley) Tromp
Teodulo (Dooley) Tromp
President 1985-1995
Dooley Tromp tabata e prome president di Comite Olimpico Arubano, desde su fundacion na augustus 1985 te cu april 1995.
E otro miembronan di e directiva tabata:
Marcolino (Nilo) Croes, vice-president; Clyde Croes, secretario general; Cesar Kip, tesorero; Francisco (Chipen) Chirino, asistente secretario general; Luciano (Wichi) Croes, segundo tesorero y comisarionan Rick Altman, Thomas (Tommy) Croes, y Harry Janssen.
E prome directiva a wordo eligi y nombra door di e federacionnan di deporte Arubano cu alabes ta e fundadonan di Comite Olimpico Arubano. Na aña 1988 durante e Asamblea General a eligi un directiva nobo pa 4 aña, den cual a aparece algun cara nobo: Kenky Oduber, Rufo de Cuba y Carlos Bislip. Carlos
a resulta un contribuyente sumamente valioso pa Comite Olimpico Arubano den su funcion di secretario general. Su experiencia di taya internacional den pasado como vice-president di e Federacion Mundial di Judo a contribui na esaki. Lastimamente e no por a termina su mandato pa motibo di su fayecimento inespera despues di dos aña. Na 1992 a bolbe surgi algun cambio den directiva na momento cu Rudy Leysner a keda eligi como vice-president.
E prestacion di nos atletanan den competencia di nivel haltisimo durante di e weganan olimpico por wordo evalua como satisfactorio. E acontecimentonan importante cu Comite Olimpico Arubano a experiencia ta entre otro su reconocimento hopi rapido door di Comite Olimpico
Internacional na october 1986, e bishita na Aruba di e president di Comite Olimpico Internacional Marques Juan Antonio Samaranch (q.e.p.d.) na 1988, e prome aparicion di nos flamante bandera nacional den e ceremonia y desfile di inauguracion di e Olimpiada na Seoul, na Sur Korea na 1988 y e invitacion di comite organisado pa celebracion di e 100 aña di existencia di Comite Olimpico Internacional (1894-1994) pa hiba palabra den e Congreso Extraordinario di Comite Olimpico Internacional na Paris na Francia na 1994.
Conmemoracion di e di 6 lustro di existencia di Comite Olimpico Arubano pa tur nos deportistanan y demas miembro di famia olimpico mester ta un momento di gran satisfaccion y orguyo. Nos sincero gratitud ta bay na tur esnan cu ya a logra y expresa speransa na tur esnan cu den futuro lo
representa nos pais dignamente. Felicitacion di curason na e actornan di actualidad, pero na mes momento gran reconocimento na esnan cu a bay nos dilanti. Masha pabien cu e aniversario memorabel y mas exito den futuro.


text:
KRALENDIJK – Djadumingu 2 di febrüari a tuma lugá e aktividat ku ta karga e nòmber “Walk- Ride- Sail & Swim for the Roses”, bon konosí den komunidat. Un kantidat grandi di hende a partisipá kompará ku añanan anterior. Añanan anterior tabata konsentrá rondó di 500 persona i e aña aki sigur mas ku 750 partisipante. Selebrando promé lustro di e aktividat, e organisashon sigur a pone énfasis pa hasi mas propaganda pa e evento.
Algu promé ku 7’or di mainta, gezaghèber Edison Rijna i Jursi Marshall di e organisashon a hasi apertura ofisial di e aktividat. Momentu ku e grupo di kanadonan a sali, nan tabata na masa. Organisadónan di “Ride for the Roses”, por mira bèk riba un aktividat eksitoso.
Kombinashon di potrèt ta ilustrá algun kanadó i koredó di baiskel ku a partisipá na e aktividat.


text:
Departamentu konsular ta duna informashon i servisio na siudadanonan hulandes i na personanan ku (ainda) no tin un nashonalidat hulandes. Siudadanonan hulandes por bini Gabinete bou di sierto kondishon pa hasi petishon pa haña dokumentonan di biahe manera pasaportenan nashonal òf un di emergensia. Siudadanonan no-hulandes ku ke haña nashonalidat hulandes por hasi un petishon pa naturalisashon òf opshon. Ademas no-hulandesnan ku ta legítimamente na Kòsou por, si nan ke drenta teritorio di Schengen, hasi un petishon pa un visa di Schengen. Pa mas informashon enkuanto nos servisionan, por aserká nos departamentu konsular i kana drenta durante oranan di bishita. Tambe por tuma kontakto ku e departamentu pa medio di telefon.
E ora di bishita kaminda por kana drenta ta di djaluna te ku djabièrnè di 9.00 pa 12.00. Durante di e oranan di bishita aki por hasi pregunta, laga kontrolá dokumentunan i tambe traha sita pa entregá petishonnan.
Servisio via telefon ta posibel durante dianan di trabou di djaluna te ku djabièrnè di 14.00 pa 16.00 (tel+ 599 9 461 8555).
NB. Por hasi petishon pa visa, pasport, naturalisashon i opshon solamente pa medio di un sita.
Departamentu konsular ta duna informashon i servisio na siudadanonan hulandes i na personanan ku (ainda) no tin un nashonalidat hulandes. Siudadanonan hulandes por bini Gabinete bou di sierto kondishon pa hasi petishon pa haña dokumentonan di biahe manera pasaportenan nashonal òf un di emergensia. Siudadanonan no-hulandes ku ke haña nashonalidat hulandes por hasi un petishon pa naturalisashon òf opshon. Ademas no-hulandesnan ku ta legítimamente na Kòsou por, si nan ke drenta teritorio di Schengen, hasi un petishon pa un visa di Schengen. Pa mas informashon enkuanto nos servisionan, por aserká nos departamentu konsular i kana drenta durante oranan di bishita. Tambe por tuma kontakto ku e departamentu pa medio di telefon.


text:
Notisia - Traha na Rijksdienst Caribisch Nederland
13 Notisianan Tokante Traha na Rijksdienst Caribisch Nederland
- Fecha
- Relevansha
-
CAO i areglo di penshun nobo pa ámtenarnan di RCN
Djaweps 20 di mei 2021, negoshadó di sindikatonan i RCN a firma un akuerdo tokante adaptashon di e areglo di penshun i e ...
-
Mehorá e kondishonnan laboral den akohida di mucha ta start ku gift card
Riba djaluna 21 di desèmber diputado Nina den Heyer a hasi entrega di e promé ‘gift cards’ na e trahadónan di e sentro ...
-
Tayer grátis 'traha seif i saludabel ku asbèst'
Den e desishon tokante seguridat di labor (‘Arbeidsveiligheidsbesluit IV Caribisch Nederland’) a establesé regulashon pa traha ku ...
-
Hulanda Karibense: relativamente hopi empleado temporal na Saba
Na 2018, 72 porshento di personanan entre 15- pa 75 aña na Hulanda Karibense tabata tin un trabou pagá. Boneiru, Sint Eustatius i ...
-
Akuerdo di kolaborashon entre OLB i munisipionan di Hulanda
E munisipionan di Rotterdam i Alphen aan den Rijn i Entidat Públiko Boneiru (OLB) a uni forsa. Den kuadro di sosten i pa ...
-
Hulanda ta fortifiká e fondo di penshun PCN ku 31 mion dòler
E dunadónan di trabou di gobièrnu i e ‘Stichting Pensioenfonds Caribisch Nederland’ (PCN) a hasi palabrashon pa fortifiká e fondo ...
-
Empleadonan nobo di JICN a slag pa e formashon básiko wardadó di prezu / siguridat di kompleho
Djaweps 22 di febrüari tras di lomba tabata un dia di graduashon festivo di e ‘Beroeps Opleiding (BBO)’ i e entrenamentu pa e Tim ...
-
CBS: Tres kuart di hóbennan ku no ta siguiendo enseñansa na Boneiru ta traha
Mayoria di hóbennan na Hulanda Karibense den edat di 15 te 25 aña tabata sigui enseñansa den 2016. Na Saba e parti aki ku 72 ...
-
Estudio pa trahadónan nobo di brantwer via un sistema nobo
Riba 28 di yanüari Kuerpo di bombero Hulanda Karibense (BKCN) a start ku e estudio pa 12 kolega nobo den e kuerpo; 3 for di Saba, ...
-
CAO nobo pa empleadonan públiko di gobièrnu sentral na Hulanda Karibense
Riba 30 di novèmber i promé di desèmber 2017 a kuminsá ku e negosiashonnan pa un kontrato kolektivo pa empleadonan públiko di ...


text:
Diabierna merdia, e conocido presentador di tv ‘Jan Poets’ a emiti un declaracion publico via su facebook unda el’a trata e tematica di pedofilia. Den su declaracion el’a papia riba varios musico, pero tambe riba un minister. Na final di su grabacion, Jan Poets a lansa acusacionnan pisa contra di Guilfred Besaril, unda a acuse cu apesar di a haya ‘vrijspraak’ e ta culpabel di pedofilia. Pues segun Jan Poets cu Besaril a wordo acusa pa e delito ey dilanti hues. Tambe Jan Poets ta exigi e retiro de imediato di Besaril, kende segun e, no por keda minister, siendo culpabel.
SOLO DI PUEBLO a aserca Besaril na Hulanda pa un reaccion; Besaril a bisa cu el’a pone e caso den man di su abogado. E lo kier tene cortico pa awor y unicamente e por informa cu el’a tuma nota di e acusacionnan y a instrui su abogado pa cuminza un caso contra Eddie Peterson alias Jan Poets pa un rectificacion y disculpa formal. Besaril no kier a bay den mas detayes.
Di otro banda SOLO DI PUEBLO ta na altura cu algun aña pasa un otro persona tambe a lansa e mes acusacion encontra di Besaril y Besaril a hiba e persona aki, esta Melvin Tromp te corte di husticia, unda Melvin a perde e caso totalmente y mester a rectifica y pidi disculpa na Besaril.
Pues den e caso aki di Jan Poets, esaki lo no ta nada otro cu Jan Poets a comete un blunder formal y sin base a muy probablemente a bay over na ‘reken af’ un debe bieu ey cu Besaril.
Un otro fuente a informa SOLO DI PUEBLO cu basta aña pasa, tabatin un ‘clash’ entre Besaril y Jan Poets riba pago di un presentacion di banda musical. Un promotor e tempo ey no a paga e banda musical di Besaril. E tempo ey e cos no a caba a color de rosa. Pues a keda un clabo hinca aden unda kisas a usa e momento aki pa purba saca e clabo, un fuente a divulga na SOLO.
SOLO DI PUEBLO ta condena e hecho unda un of mas persona ta hinca den nan cabes pa tilda o acusa otro hende di delitonan serio, sin cu nan tin ningun prueba. Ora bo pinta un hende preto, mancha su nomber, bo ta cometiendo un delito penal cu ta yama ‘laster’ y ‘smaad’ cual tambe ta castigabel den nos ley penal di straf.
Pues segun nos por compronde, cu abogado di Besaril lo bay tuma e caso over y lo bay exigi Jan Poets pa pone un tremendo rectificacion y disculpa su mes.


text:
Manera a keda anuncia pa Gobierno di Aruba, nos pais a registra casonan di e Novel Corona Virus, conoci awor como COVID-19. Inmediatamente nos Prome Minister a decreta diferente protocol di higiena den cuadro di prevencion pa e virus aki sigui plama.
Como nos Compania Estatal di Transporte, Arubus NV ta comprometi na brinda su usuarionan e mihor calidad di servicio y siguridad ora di haci uzo di nos transporte. Den cuadro di esaki y mirando e situacion di pandemia di COVID-19 cu ta acaparando mundo henter, Director sr. Edwin Mohamed a delinea e siguiente plan di medidanan preventivo pa aplica den Arubus NV su operacion diario:
• Nos empleadonan ta debidamente informa di e sintomanan, maneranan di contagio y con pa desinfecta nan mes.
• Nos a aloca posters informativo na tur lugar di concentracion den nos compania y den nos busnan, pa asina nos empleadonan como tambe nos usuarionan ta debidamente informa.
• Medidanan di limpieza na nos oficina a keda reinforsa y ta haciendo esaki mas frecuentemente durante dia.
• Busnan di Arubus ta wordo desinfecta diariamente, 2 biaha pa dia.
• Nos ta ekipando nos busnan cu hand sanitizers cu e finalidad pa tur usuario desinfecta nan man prome cu haci uzo di nos servicio di transporte. Si no desinfecta man ora di subi bus, e chauffeur ta instrui pa prohibi e usuario di drenta.
• Nos chauffeurnan ta instrui pa prohibi usuarionan cu ta mustra di tin sintomanan di COVID-19 (keintura mas halto cu 38 grado, tos seco y dificultad pa hala rosea), pa subi nos busnan.
Segun e situacion di e COVID-19 sigui desaroya, gerencia di Arubus lo evalua eventual medidanan di prevencion mas estricto.
E ta den cada ken su man pa e COVID-19 no sigui plama na nos pais. Hunto nos por logra sali di e crisis aki door di aplica tur instruccion cu autoridadnan y expertonan certifica ta dunando nos.


text:
Un grupo grandi di persona na Colombia cu contacto cu Aruva a cuminsa cu un buskeda grandi na e costa di Colombia unda a keda informa cu a mira algo. Na Aruba 3 persona cu ta familiar y conocir a subi lama unda a klaaruit na waf Barcadera y bay direccion e costa, eynan a topa cu un sitiacion lamentabel, a topa cu e curpa sin bida di “Pau”. Autoridad na Colombia tambe a keda poni na altura, e informe a drenta cerca di e famia pasa di 2 or, aki a pone autoridad di Aruba. Ambulance a keda dirigi pa zeerover unda e casa, ruman y famialiar di “pau” tabata pa dianan wardando un informe, y diamars merdia ta haya e tristo noticia. Familiar a pone e curpa sin bida den boto y ta rumbo cune pa Aruba.
Forda na e famia den e momentonan aki.


text:
Algun dia despues ku e miembronan di Staten a sinta riba 2 novèmber 2012, urgentemente lidernan di frakshon a keda yamá pa un reunion. Na e momento ei e gobièrnu nobo no a sinta, no tabata konosí ken ta koalishon i kende oposishon. E promé punto tabata pa proponé un kandidato pa Presidente di Staten ku despues di algun siman lo a baha pa traha lugá pa Marcolino Franco. Ora mi a kera ku e otro punto(nan) lo ta ‘aanwijzing’ o futuro di refeneria mi a keda babuká di tende ku tabata trata di un invitashon di Parlatino pa un biahe. Mi tabata e úniko lider di frakshon ku a vota kontra. Mi no a mira e relevansia ni urgensia.
Promé ku sigui ta bon pa tira un bista atras. For di den komienso di añanan 80, Antia Ulandes a hasi tur esfuerso pa bira miembro di Parlatino ku a forma na 1964. Den un reunion di Parlatino ku a tuma lugá na Bogotá den febrüari 1981, Miembro di Staten Roy van Putten ku a bai ‘lobby’ kuriosamente a bisa: “E úniko relashon ku Antia tin ku Ulanda ta e idioma Ulandes. Pero nos no ta papi’é boluntariamente, sino fòrsá”. Van Putten a kontinuá: “E Antiano di orígen Arubano, Boneriano i Yu di Kòrsou tin kontakto estrecho ku Latino Amérika pa motibu di historia, kultura i deporte. No tin ningun Antiano riba e tres (3) islanan ku no ta papia Spañó, adorá e mesun santunan, baila i kanta e mesun müzik”.
Ni e diskurso aki ni otro esfuersonan ku a sigi no a yuda. Parlatino na 1988 ta manda informá Antia Ulandes ku a rechasá e petishon pa miembresia permanente. Esaki a konsiderá ku un pais no-independiente no por a bira miembro. Apesar di e desapunto, Antia Ulandes no a entregá i despues di hopi kombensementu, Parlatino a akseptá nos komo miembro permanente na 1990.
Nos pais tin pues un historia largu ku Parlatino. E pregunta ta keda ki relevansia e relashon aki tin pa bida di e suidadano aki na Kòrsou? Ta masha normal ku despues di x tempu ta evaluá miembresia na organisashonnan regional. Algun aña pasá Gobièrnu (kier) a evaluá nos miembresia ku Association of Caribbean States. Pakiko no ta evaluá nos miembresia na Parlatino? Esaki sigur en bista di e miles di florin ku nos ta paga anualmente pa miembresia i e biahenan kostoso pa tur tipo di reunion. Staten ku semper tin boka yen di kontrolá Gobièrnu no mester tin miedu pa laga kontrolá su mes. Esaki sigur en bista di hopi reklamo den pueblo, no awe, pero hopi aña kaba pa loke ta Parlatino.
Den kuater aña nunka ami a biaha pa reunionnan di Parlatino. Mi no a mira e relevansia. Di otro banda mi no por a kombensé un mayoria pa sikiera evaluá nos partisipashon na Parlatino. Parlatino a para bira un derechi atkerí di e Miembro di Parlamento pa biaha. Mester bin un kambio.
Willemstad, Curaçao


text:
Ta un secreto cu criminalidad publico a aumenta e ultimo tempo. Mas preocupante ta, cu e sentido di siguridad di nos ciudadanonan a baha enormemente. E desaroyo aki mester wordo frena y e mester wordo frena awor aki. Criminalidad ta un topico hopi amplio y p’esey mi lo limita e relato aki na e problema cu nos ta enfrenta na nos fronteranan y e consecuencia cu esaki tin pa nos siguridad. E resultado di nos fronteranan, no debidamente controla, ta cu nos a conoce un aumento di crimen di alto impacto den e ultimo tempo. Mi ta bisa esaki cu hopi firmesa, pasobra for di aña pasa nos ta mira un aumento drastico den e cifranan pa loke ta trata esnan cu ta cera na KIA pa atraco y cu tin un status ilegal. Tin un aumento alarmante!
Necesidad material y personal
Pa por cera nos fronteranan debidamente nos mester di un cuerpo policial cu ta totalmente “self-sufficient”. Y pa e ta completamente “self-sufficient” e mester haya e recursonan necesario pa cu esaki. Pa basta tempo caba tin un plan riba mesa cu no ta wordo ehecuta. E plan aki ta encera material y personal pa un surveillance constante por wordo estableci na nos fronteranan door di agentenan policial, loke awor aki no ta e caso. Mester bin un unidad dedica na esaki solamente y nan mester traha estrechamente cu polis maritimo. E unidad aki mester haya e material necesario, manera vehiculonan cu radar (mobile radars). Cada vehiculo mester wordo ekipa tambe cu verrekijkers cu “nightvision” y “heat sensors”. Tur esakinan ta material cu no tin actualmente. Ta conoci tambe cu tin traficacion di arma ta tuma lugar y na Venezuela tin armanan hopi pisa. Es decir, pa garantisa e siguridad di nos polisnan e unidad aki lo mester wordo ekipa cu armanan mas pisa y cu “bulletproof vests” cu por nifica algo contra e armanan pisa aki.
Sistema di Radar nobo
Un otro solucion ta un sistema di radar nobo. E sistema di radar actual no ta funciona optimalmente y e ta wordo maneha door di Corsou. E sistema di radar cu ta wordo proponi ta uno relativamente barata y cu lo cubri full e area di Aruba. Esaki lo ta bou maneho di Cuerpo Policial. E bentaha di esaki ta, cu bo tin “checks and balances” na su lugar, y alabes personal cu conoce e area bon pa asina por traha mas eficiente, mas sigur y pa por actua mas lihe. Un otro bentaha ta, cu e colaboracion entre Kustwacht y KPA lo bira mucho mas miho, y nan lo por traha mas sigur y mas sincronisa.
Unidad di helicopter
Pa eleva e siguridad na nos fronteranan ta necesario tambe pa bin cu un unidad di helicopter cu ta wordo maneha na Aruba mes. E no por ta asina cu nos polisnan mester yama Corsou, y si e helicopter ta disponibel, nan ta lag’e bin Aruba. Tur cuerpo di polis, cu ta respeta su mes, tin un helicopter na su disposicion, pasobra e ta yuda no solamente pa actua ora algo sosode, pero tambe e ta fungi como un herment preventivo. Den pasado e beneficio di tin un helicopter a keda prueba den casonan di hende cu a perde riba lama, pa intercepta importacion di contrabanda, pa eleva e siguridad di nos polisnan riba tera, y den buskeda di fugitivonan den areanan cu no por yega cu auto.
Controlnan severo y continuo
Pero no ta solamente e areanan caminda boto y hende ta drenta den forma ilegal ta un problema. E area caminda botonan ta drenta legalmente, esta na Barcadera, tambe ta forma un problema grandi. Actualmente no tin un sistema di camara na Barcadera cu ta bou maneho di cuerpo policial pa asina por garantisa cu controlnan ta tuma lugar na Barcadera. Ademas di un sistema di camara na Barcadera bou maneho di KPA mester bin controlnan severo y continuo. Mirando cu datonan ta mustra cu via e area aki hopi contrabanda ta drenta, mester instala “fixed scanners” den awa, cu ta haci posibel pa e botonan aki wordo gescan for di den awa mes. Si e maneho wordo bon ehecuta, tur boto lo mester indica ki ora y dia nan ta yega Aruba, es decir por structura pa e controlnan aki tuma lugar tambe debidamente. Actualmente tin solamente un scanner pa container y e no ta funciona optimalmente. Banda di esaki, no tin personal suficientemente certifica pa opera e scanner, pues aki tambe (atrobe) tin un fayo den e sistema.
E solucionnan proponi lo eleva e siguridad na nos fronteranan y lo frena e desaroyo actual. E lo haci posibel un miho maneho integral pa combati criminalidad na nos fronteranan entre KPA, Kustwacht y Cuerpo di Aduana.
Sinembargo, e mester ta e prioridad si di esnan cu ta dicidi unda nos fondonan ta wordo aloca. Manera e alto commisario di polis di Bahamas a yega di bisa na un conferencia: “You know how serious your government takes security by the allocated budget”.


text:
‘Falta hopi pa haci pa cumpli cu derechonan di hende cu limitacion na Aruba’
Ayera tur e fundacionnan cu ta traha cu hendenan cu limitacion a bini hunto den cuadro cu celebracion di dia internacional di derechonan di...
Aruba a haya su prome sabor di āCold Coffeeā
Diasabra anochi na Flor di Oriente poeta y escritora local Yakari Gabriel a tene un celebracion pa conmemora su prome buki di poesia publica:...
Aruba Short Film Festival ta exhibi talento local
Ayera anochi a tuma luga Aruba Short Film Festival na Crystal Theater. Durante e anochi publico presente por a presencia diferente pelicula den genero...
āMester traha riba leynan pa proteha tesoronan arkeologicoā
Museo Arkeologico Nacional Aruba a organisa un actividad y hopi hende a participa, tabatin 3 bus yen. Miembro di Fraccion di AVP, Parlamentario Robert...
Hilton Aruba ta sponsor Aruba Birdlife calender pa 2018
Pa tercer aƱa consecutivo, Hilton Aruba Caribbean Resort & Casino ta sponsor e kalender pa organisacion ambiental Aruba Birdlife Conservation. Un organisacion cu e...
Minister encarga cu Cultura ta invita comunidad pa acudi na festivalnan di Dande
Minister di Finansas, Asuntonan Economico y Cultura ta haci su invitacion na pueblo di Aruba pa apoya nos cultura y presenta na e festivalnan...


text:
KRALENDIJK – Pa analista Arthur Sealy e ekspreshon “normal nobo” no tin ningun klase di kontenido. Ta simplemente un ilushon. Loke ta bini dilanti ta ku Gobièrnu huntu ku Diálogo Sentral ta bai traha riba plannan sosioekonómiko. Covid-19 a mustra ku ta un struktura nobo mester bini. Gobièrnu eligí pa medio di Konseho Insular skohé pa pueblo ta esun pa traha maneho i no Diálogo Sentral.
Awor ku Bonaire ta den krísis Gobièrnu mester papia palabra kla i mustra KON nos ke gana nos sèn i no kon nos MESTER gana nos sèn. Bonaire ta parti di Hulanda i ta dependé di ayudo hulandes. Hulanda a kambia su strategia kaba i ta atendé ku instansia i organisashonnan.
Otro aña na mart tin elekshon pa Tweede kamer na Hulanda i sondeonan ta mustra ku CDA i D’66, e amigunan di e koalishon di Bonaire, ta pèrdiendo forsa. VVD, PvDA, i Groen Links ta kresiendo i nan no ta partidonan ku ta amigu di e manera kon ta goberná Bonaire. Si e tendensia sigui asina CDA òf D’66 no ta den gabinete hulandes mas. Mi ta konsehá votadónan vota; Groen Links pa van Raak ku ta preferá traha ku instansia i organisashonnan sosial i laga gobièrnu un banda. Promé ku Hulanda intervení Gobièrnu di Bonaire tin e obligashon di eliminá e trabounan inútil na Bonaire.
Spañónan for di siglo dieseis a papia di Islas Inútiles, Trabounan inútil ku no ta añadí nada na prosperidat i bienestar di e pueblo, ku sí ta kosta pueblo sèn ta: mènedjer, konsùltent, relashonista públiko, kuido di hubentut, konsehero di maneho, konsehero di diputado, lider di proyekto, lider di tim, rekurso humano, kordinadó di proyekto i bòshi trahadó atministrativo.
Esnan ku meresé mas na entrada, rèspèt i apresio ta: panadero, kunukero, trahadó di Selibon i esnan den mantenshon ku for di sink’or di mainta ta kuminsá traha. Diputado ku ta kana tur mainta mester a ripará esei. Mi konseho na diputado ta: subi trùk di shushi un dia i traha di 6 pa 2 i eksperensiá e trabou noble ei. No tin mester di bisti bachi ku dashi. Pa elekshon di mart 2021 na Hulanda Koalishon por keda biba den su ilushon ku yama “Normal Nobo” E lema “Kos nobo nos ke” a kambia pa “Normal nobo nos ke”


text:
ORANJESTAD – Diaranson mainta Prome Minister Evelyn Wever-Croes y Minister di Cultura, Finansa y Asunto Economico tawata den Parlamento pa duna splicacion tocante e maneho di Gobierno den e crisis COVID-19.
Prome Minister a habri su discurso splicando e trayectoria di Covid-19 desde 13 di maart dia cu Aruba a conoce su prome caso di COVID-19 pa actual. Gobierno di Aruba inmediatamente a tuma e decision di bin cu medidanan drastico pa asina evita e virus aki di sigui plama. Den e prome 3 simannan tawatin un crecemento rapido di 0-71 caso positivo. Danki na e decisionnan tuma a logra di frena e crecemento aki y despues di e 3 simannan e curva a cuminsa baha ya cu tawatin menos caso y mas hende a cuminsa recupera. Finalmente dia 28 di mei, e ultimo persona cu tawata tin COVID-19 a test negativo treciendo asina e total di caso positivo na 0. Gobierno ta consciente cu Aruba lo por conoce casonan nobo y ta prepara pa por atende cu e casonan aki si nan presenta.
Prome Minister Evelyn Wever-Croes: “Un elogio sigur ta bay na e team di calamidad pa nan profesionalismo pa cu maneho di e crisis aki. Aruba tawata prepara adelanta y a tuma e decision cu en caso e virus aki yega lo cuminsa cu e strategia di test agresivo; “search and destroy” manera e terminologia uza ta. E strategia aki a exigi no solamente planificacion sino tambe fondo ya cu mester tawata tin e testnan aki adelanta pa por cumpli cu e esaki debidamente. Compara cu e otro paisnan, awe Aruba ta un di e paisnan cu e testmento per capita di mas halto.
Aruba como un pais propio tawata tin e ventaha di bin cu su mesun strategia y no manera e islanan BES cu ta un municipio di Hulanda cu mester a sigui e mesun strategia cu Hulanda. Nan no tawata tin e strategia di test agresivamente cu ta esun cu a yuda Aruba hopi den combati e plamamento di e virus na un manera satisfactorio.
Danki tambe na e situacion financiero cu Gabinete Wever-Croes a sa di maneha na un manera responsabel e ultimo dos añanan aki, cu awe tawata tin fondo disponibel pa por a busca tur e testnan prome cu e crisis a alcansa nos isla.
E crisis di COVID-19 no tawata solamente un crisis di salud sino e tawata crisis den crisis. E tawata un crisis di salud cu a ser maneha debidamente, un crisis financiero na unda Aruba a perde su entradanan principal, un crisis economico ya cu nos pilar economico a cay y crisis den orden publico y social. Tambe Gobierno a hañe den manifestacionnan na unda a sali duna cara pa splica e situacion cu Aruba ta den den tur transparencia.
Esaki ta prome biaha den historia cu Aruba a enfrenta un crisis di e magnitud aki pero mescos cu tur otro crisis semper a sa di lanta cabes. Nos Arubianonan ta hendenan sin miedo y a enfrenta e crisis aki cu determinacion y curashi cu inspiracion di esnan prome cu nos cu a sa di engrandece e pais aki sin miedo.
Gobierno di Aruba a ricibi hopi elogio no solamente localmente sino tambe internationalmente pa e manera con a maneha e crisis den crisis aki y esaki no por a wordo logra sin e cooperacion di e comunidad di Aruba cu a sa di sigui e reglanan cu disciplina manera stipula pa Gobierno. Ta danki na tur e esfuerso di no solamente Gobierno di Aruba sino tambe di e profesionalnan y di nos comunidad cu awe Aruba tin e virus aki domina”.


text:
Durante tratamento di presupuesto e siman aki den Parlamento, Minister di Labor, Energia y Integracion Glenbert Croes a contesta varios pregunta relaciona cu energia renobabel. Parlamentario Arthur Vallejo a puntra si e parke di molina di biento lo bay conduci cu ta baha prijs di awa y coriente, pa cual Minister Croes a contesta afirmativo.
Minister Croes a inicia bisando cu e ta entusiasma cu e proyecto di parke di molina di biento y ta sumamente contento cu e “expression of interest” cu a tuma luga. Awor aki ta bayendo pa e proximo fase. “Mi ta kere cu entre Eagle LNG y e parke di molina di biento, nos ta riba bon rumbo pa cumpli cu e acuerdonan di Paris.”
E tema di energia renobabel y e decisionnan cu ta tumando awo, ta hopi importante pasobra si mundo no worry cu e tema, e consecuencianan pa paisnan manera Aruba lo ta devastador. Aruba ta un isla chikito, rondona di lama y si un dia nivel di lama mester subi a consecuencia di “global warming”, paisnan manera Aruba ta desaparece. Pues enbes di otro hende bin Aruba, lo toca nos na Aruba pa bay busca otro porvenir. ‘Kisas lo no ta den nos tempo di bida of den tempo di bida di nos yiunan, pero nos tin e deber di percura pa haci un diferencia na e momentonan aki,’ Minister Croes a expresa.
Como un di e Ministernan mas pro-refineria cu tin, asina mes mester a tene cuenta cu por realisa refineria a base di gas y di tecnologianan moderno y limpi. Unda cu e “carbon footfrint” lo ta sumamente limita y pa un tempo limita. Esaki ta e balans cu nos ta busca y cu ta necesario. Ademas, den e plan di desaroyo di e area y e proyectonan y inversionnan riba e zona di refineria, lo tene cuenta cu diferente aspecto. Ta papiando di e inversionnan di waf (industrial/turistico) y diferente industria di energia sostenibel, renobabel y e componente turistico pa pariba di nos isla cu no lo falta, Minister Croes a splica. ‘Nos ta para dilanti di e siguiente boom economico igual na loke nos a experiencia den e transformacion economico desde aña 1986 dia cu Aruba a haya su status aparte en dilanti cu turismo.’ Minister Croes a sigui bisa cu esaki ta un pilar cu no ta depende di turismo y unda cu realmente bo por diversifica bo economia. E ta un oportunidad cu ta pone bo soña cu speransa cu e prosperidad grandi lo traduci su mes den prosperidad pa henter un pueblo y pa e siguiente generacionnan.
Concluyendo, Minister Croes a expresa cu den e plannan pa futuro ohala nunca perde e caminda di hiba un politica economico den balans cu e responsabilidad y compromisonan social, pa asina sigura un pais hopi mas ‘equitativo’ pa un y tur den su desaroyo y progreso.


text:
Kada un ku triunfá i keda perseverá hasi loke Mi ke te na final, lo Mi duna poder riba e nashonnan; lo e goberná nan ku bara di heru, garna nan manera ta garna un poron. E mesun poder ei
Salm 94:9
Akaso Dios lo no tende, E ku a planta orea? Akaso lo E no mira, E ku a forma wowo di hende? Dios bendishona bo y un felis siman.
2 kor 6:1-2
Komo kolaboradó di Dios nos ta hasi un apelashon na boso pa no laga e grasia ku boso a haña di Dios resultá enbano. Pasobra E ta bisa: ‘Na e momento apropiá, Mi a skucha bo orashon; ora e dia
Efe 6:4
Grasia pa tur esnan ku ta stima nos Señor Hesu-Kristu ku un amor ku ta dura pa semper. Un tremendo siman pa bo.
Prov 28:1
Es ku ta biba sin Dios, ta hui sin tin niun hende ta persiguié, es ku biba ku Dios, ta sintié protegé, ta manera un leon. Felis siman , Dios bendishona bo.


text: Diasabra mainta a drenta informe di un bringamento cu destruccion formal na e cas di e conocido “Calbas” na Dadelstraat, mesora a dirigi varios patruya na e sitio. Na yegada di e prome patruya mesora a nota cu e situacion ta basta tenso y violento y a pidi mas refuerso cu urgencia. Na yegada di e refuerzo nan a logra controla e situacion y a detene 3 persona. A solicita e vehiculo di transporte pa asina transporta e sospechosonan na warda. A solicita presencia di recherché y tambe e investigadornan technico y forensico pa bini na e sitio pa sigui cu e investigacion.